pli: ayaṁ vuccati “apariyāpanne eko phasso”.


nikaya: vb

layer: root

title_pli: Vibhaṅga Dhammahadayavibhaṅga

pli: Tattha katamā apariyāpanne ekā vedanā …pe…


pli: ekā saññā …pe…


pli: ekā cetanā …pe…


pli: ekaṁ cittaṁ?


pli: Manoviññāṇadhātu—


pli: idaṁ vuccati “apariyāpanne ekaṁ cittaṁ”. –12


pli: 3. Pariyāpannāpariyāpannavāra


pli: 3.1. Kāmadhātu


pli: Pañcannaṁ khandhānaṁ kati kāmadhātupariyāpannā, kati na kāmadhātupariyāpannā …pe…


pli: sattannaṁ cittānaṁ kati kāmadhātupariyāpannā, kati na kāmadhātupariyāpannā?


pli: Rūpakkhandho kāmadhātupariyāpanno;


pli: cattāro khandhā siyā kāmadhātupariyāpannā, siyā na kāmadhātupariyāpannā.


pli: Dasāyatanā kāmadhātupariyāpannā;


pli: dve āyatanā siyā kāmadhātupariyāpannā, siyā na kāmadhātupariyāpannā.


pli: Soḷasa dhātuyo kāmadhātupariyāpannā;


pli: dve dhātuyo siyā kāmadhātupariyāpannā, siyā na kāmadhātupariyāpannā.


pli: Samudayasaccaṁ kāmadhātupariyāpannaṁ;


pli: dve saccā na kāmadhātupariyāpannā;


pli: dukkhasaccaṁ siyā kāmadhātupariyāpannaṁ, siyā na kāmadhātupariyāpannaṁ.


pli: Dasindriyā kāmadhātupariyāpannā;


pli: tīṇindriyā na kāmadhātupariyāpannā;


pli: navindriyā siyā kāmadhātupariyāpannā, siyā na kāmadhātupariyāpannā.


pli: Tayo akusalahetū kāmadhātupariyāpannā;


pli: cha hetū siyā kāmadhātupariyāpannā, siyā na kāmadhātupariyāpannā.


pli: Kabaḷīkāro āhāro kāmadhātupariyāpanno;


pli: tayo āhārā siyā kāmadhātupariyāpannā, siyā na kāmadhātupariyāpannā.


pli: Cha phassā kāmadhātupariyāpannā;


pli: manoviññāṇadhātusamphasso siyā kāmadhātu pariyāpanno, siyā na kāmadhātupariyāpanno.


pli: Cha vedanā …pe…


pli: cha saññā …pe…


pli: cha cetanā …pe…


pli: cha cittā kāmadhātupariyāpannā;


pli: manoviññāṇadhātu siyā kāmadhātupariyāpannā, siyā na kāmadhātupariyāpannā.


pli: 3.2. Rūpadhātu


pli: Pañcannaṁ khandhānaṁ kati rūpadhātupariyāpannā, kati na rūpadhātupariyāpannā …pe…


pli: sattannaṁ cittānaṁ kati rūpadhātupariyāpannā, kati na rūpadhātupariyāpannā?


pli: Rūpakkhandho na rūpadhātupariyāpanno;


pli: cattāro khandhā siyā rūpadhātupariyāpannā, siyā na rūpadhātupariyāpannā.


pli: Dasāyatanā na rūpadhātupariyāpannā;


pli: dve āyatanā siyā rūpadhātupariyāpannā, siyā na rūpadhātupariyāpannā.


pli: Soḷasa dhātuyo na rūpadhātupariyāpannā;


pli: dve dhātuyo siyā rūpadhātupariyāpannā, siyā na rūpadhātupariyāpannā.


pli: Tīṇi saccāni na rūpadhātupariyāpannā;


pli: dukkhasaccaṁ siyā rūpadhātupariyāpannaṁ, siyā na rūpadhātupariyāpannaṁ.


pli: Terasindriyā na rūpadhātupariyāpannā;


pli: navindriyā siyā rūpadhātupariyāpannā, siyā na rūpadhātupariyāpannā.


pli: Tayo akusalahetū na rūpadhātupariyāpannā;


pli: cha hetū siyā rūpadhātupariyāpannā, siyā na rūpadhātupariyāpannā.


pli: Kabaḷīkāro āhāro na rūpadhātupariyāpanno;


pli: tayo āhārā siyā rūpadhātupariyāpannā, siyā na rūpadhātupariyāpannā.


pli: Cha phassā na rūpadhātupariyāpannā;


pli: manoviññāṇadhātusamphasso siyā rūpadhātupariyāpanno, siyā na rūpadhātupariyāpanno.


pli: Cha vedanā …pe…


pli: cha saññā …pe…


pli: cha cetanā …pe…


pli: cha cittā na rūpadhātupariyāpannā;


pli: manoviññāṇadhātu siyā rūpadhātupariyāpannā, siyā na rūpadhātupariyāpannā.


pli: 3.3. Arūpadhātu


pli: Pañcannaṁ khandhānaṁ kati arūpadhātupariyāpannā, kati na arūpadhātupariyāpannā …pe…


pli: sattannaṁ cittānaṁ kati arūpadhātupariyāpannā, kati na arūpadhātupariyāpannā?


pli: Rūpakkhandho na arūpadhātupariyāpanno;


pli: cattāro khandhā siyā arūpadhātupariyāpannā, siyā na arūpadhātupariyāpannā.


pli: Dasāyatanā na arūpadhātupariyāpannā;


pli: dve āyatanā siyā arūpadhātupariyāpannā, siyā na arūpadhātupariyāpannā.


pli: Soḷasa dhātuyo na arūpadhātupariyāpannā;


pli: dve dhātuyo siyā arūpadhātupariyāpannā, siyā na arūpadhātupariyāpannā.


pli: Tīṇi saccāni na arūpadhātupariyāpannāni.


pli: Dukkhasaccaṁ siyā arūpadhātupariyāpannaṁ, siyā na arūpadhātupariyāpannaṁ.


pli: Cuddasindriyā na arūpadhātupariyāpannā;


pli: aṭṭhindriyā siyā arūpadhātupariyāpannā, siyā na arūpadhātupariyāpannā.


pli: Tayo akusalahetū na arūpadhātupariyāpannā;


pli: cha hetū siyā arūpadhātupariyāpannā, siyā na arūpadhātupariyāpannā.


pli: Kabaḷīkāro āhāro na arūpadhātupariyāpanno;


pli: tayo āhārā siyā arūpadhātupariyāpannā, siyā na arūpadhātupariyāpannā.


pli: Cha phassā na arūpadhātupariyāpannā;


pli: manoviññāṇadhātusamphasso siyā arūpadhātupariyāpanno, siyā na arūpadhātupariyāpanno.


pli: Cha vedanā …pe…


pli: cha saññā …pe…


pli: cha cetanā …pe…


pli: cha cittā na arūpadhātupariyāpannā;


pli: manoviññāṇadhātu siyā arūpadhātupariyāpannā, siyā na arūpadhātupariyāpannā.


pli: 3.4. Pariyāpannāpariyāpanna


pli: Pañcannaṁ khandhānaṁ kati pariyāpannā, kati apariyāpannā …pe…


pli: sattannaṁ cittānaṁ kati pariyāpannā, kati apariyāpannā?


pli: Rūpakkhandho pariyāpanno;


pli: cattāro khandhā siyā pariyāpannā, siyā apariyāpannā.


pli: Dasāyatanā pariyāpannā;


pli: dve āyatanā siyā pariyāpannā, siyā apariyāpannā.


pli: Soḷasa dhātuyo pariyāpannā;


pli: dve dhātuyo siyā pariyāpannā, siyā apariyāpannā.


pli: Dve saccā pariyāpannā;


pli: dve saccā apariyāpannā.


pli: Dasindriyā pariyāpannā, tīṇindriyā apariyāpannā;


pli: navindriyā siyā pariyāpannā, siyā apariyāpannā.


pli: Tayo akusalahetū pariyāpannā;


pli: cha hetū siyā pariyāpannā, siyā apariyāpannā.


pli: Kabaḷīkāro āhāro pariyāpanno;


pli: tayo āhārā siyā pariyāpannā, siyā apariyāpannā.


pli: Cha phassā pariyāpannā;


pli: manoviññāṇadhātusamphasso siyā pariyāpanno, siyā apariyāpanno.


pli: Cha vedanā …pe…


pli: cha saññā …pe…


pli: cha cetanā …pe…


pli: cha cittā pariyāpannā;


pli: manoviññāṇadhātu siyā pariyāpannā, siyā apariyāpannā.


pli: 4. Dhammadassanavāra


pli: 4.1. Kāmadhātu


pli: Kāmadhātuyā upapattikkhaṇe kati khandhā pātubhavanti …pe… kati cittāni pātubhavanti?


pli: Kāmadhātuyā upapattikkhaṇe sabbesaṁ pañcakkhandhā pātubhavanti;


pli: kassaci ekādasāyatanāni pātubhavanti;


pli: kassaci dasāyatanāni pātubhavanti;


pli: kassaci aparāni dasāyatanāni pātubhavanti;


pli: kassaci navāyatanāni pātubhavanti;


pli: kassaci sattāyatanāni pātubhavanti;


pli: kassaci ekādasa dhātuyo pātubhavanti;


pli: kassaci dasa dhātuyo pātubhavanti;


pli: kassaci aparā dasa dhātuyo pātubhavanti;


pli: kassaci nava dhātuyo pātubhavanti;


pli: kassaci satta dhātuyo pātubhavanti;


pli: sabbesaṁ ekaṁ saccaṁ pātubhavati;


pli: kassaci cuddasindriyāni pātubhavanti;


pli: kassaci terasindriyāni pātubhavanti;


pli: kassaci aparāni terasindriyāni pātubhavanti;


pli: kassaci dvādasindriyāni pātubhavanti;


pli: kassaci dasindriyāni pātubhavanti;


pli: kassaci navindriyāni pātubhavanti;


pli: kassaci aparāni navindriyāni pātubhavanti;


pli: kassaci aṭṭhindriyāni pātubhavanti;


pli: kassaci aparāni aṭṭhindriyāni pātubhavanti;


pli: kassaci sattindriyāni pātubhavanti;


pli: kassaci pañcindriyāni pātubhavanti;


pli: kassaci cattārindriyāni pātubhavanti;


pli: kassaci tayo hetū pātubhavanti;


pli: kassaci dve hetū pātubhavanti;


pli: kassaci ahetukā pātubhavanti;


pli: sabbesaṁ cattāro āhārā pātubhavanti;


pli: sabbesaṁ eko phasso pātubhavati;


pli: sabbesaṁ ekā vedanā …pe…


pli: ekā saññā …pe…


pli: ekā cetanā …pe…


pli: ekaṁ cittaṁ pātubhavati.


pli: Kāmadhātuyā upapattikkhaṇe sabbesaṁ katame pañcakkhandhā pātubhavanti?


pli: Rūpakkhandho …pe…


pli: viññāṇakkhandho—


pli: kāmadhātuyā upapattikkhaṇe sabbesaṁ ime pañcakkhandhā pātubhavanti.


pli: Kāmadhātuyā upapattikkhaṇe kassa ekādasāyatanāni pātubhavanti?


pli: Kāmāvacarānaṁ devānaṁ, paṭhamakappikānaṁ manussānaṁ, opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ, nerayikānaṁ paripuṇṇāyatanānaṁ upapattikkhaṇe ekādasāyatanāni pātubhavanti—


pli: cakkhāyatanaṁ, rūpāyatanaṁ, sotāyatanaṁ, ghānāyatanaṁ, gandhāyatanaṁ, jivhāyatanaṁ, rasāyatanaṁ, kāyāyatanaṁ, phoṭṭhabbāyatanaṁ, manāyatanaṁ, dhammāyatanaṁ.


pli: Kāmadhātuyā upapattikkhaṇe etesaṁ imāni ekādasāyatanāni pātubhavanti.


pli: Kāmadhātuyā upapattikkhaṇe kassa dasāyatanāni pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ, jaccandhānaṁ upapattikkhaṇe dasāyatanāni pātubhavanti—


pli: rūpāyatanaṁ, sotāyatanaṁ, ghānāyatanaṁ, gandhāyatanaṁ, jivhāyatanaṁ, rasāyatanaṁ, kāyāyatanaṁ, phoṭṭhabbāyatanaṁ, manāyatanaṁ, dhammāyatanaṁ.


pli: Kāmadhātuyā upapattikkhaṇe etesaṁ imāni dasāyatanāni pātubhavanti.


pli: Kāmadhātuyā upapattikkhaṇe kassa aparāni dasāyatanāni pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ, jaccabadhirānaṁ upapattikkhaṇe dasāyatanāni pātubhavanti—


pli: cakkhāyatanaṁ, rūpāyatanaṁ, ghānāyatanaṁ, gandhāyatanaṁ, jivhāyatanaṁ, rasāyatanaṁ, kāyāyatanaṁ, phoṭṭhabbāyatanaṁ, manāyatanaṁ, dhammāyatanaṁ.


pli: Kāmadhātuyā upapattikkhaṇe kassa navāyatanāni pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ, jaccandhabadhirānaṁ upapattikkhaṇe navāyatanāni pātubhavanti—


pli: rūpāyatanaṁ, ghānāyatanaṁ, gandhāyatanaṁ, jivhāyatanaṁ, rasāyatanaṁ, kāyāyatanaṁ, phoṭṭhabbāyatanaṁ, manāyatanaṁ, dhammāyatanaṁ.


pli: Kāmadhātuyā upapattikkhaṇe etesaṁ imāni navāyatanāni pātubhavanti.


pli: Kāmadhātuyā upapattikkhaṇe kassa sattāyatanāni pātubhavanti?


pli: Gabbhaseyyakānaṁ sattānaṁ upapattikkhaṇe sattāyatanāni pātubhavanti—


pli: rūpāyatanaṁ, gandhāyatanaṁ, rasāyatanaṁ, kāyāyatanaṁ, phoṭṭhabbāyatanaṁ, manāyatanaṁ, dhammāyatanaṁ.


pli: Kāmadhātuyā upapattikkhaṇe etesaṁ imāni sattāyatanāni pātubhavanti.


pli: Kāmadhātuyā upapattikkhaṇe kassa ekādasa dhātuyo pātubhavanti?


pli: Kāmāvacarānaṁ devānaṁ, paṭhamakappikānaṁ manussānaṁ, opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ paripuṇṇāyatanānaṁ upapattikkhaṇe ekādasa dhātuyo pātubhavanti—


pli: cakkhudhātu, rūpadhātu, sotadhātu, ghānadhātu, gandhadhātu, jivhādhātu, rasadhātu, kāyadhātu, phoṭṭhabbadhātu, manoviññāṇadhātu, dhammadhātu.


pli: Kāmadhātuyā upapattikkhaṇe etesaṁ imā ekādasa dhātuyo pātubhavanti.


pli: Kāmadhātuyā upapattikkhaṇe kassa dasa dhātuyo pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ, jaccandhānaṁ upapattikkhaṇe dasa dhātuyo pātubhavanti—


pli: rūpadhātu, sotadhātu, ghānadhātu, gandhadhātu, jivhādhātu, rasadhātu, kāyadhātu, phoṭṭhabbadhātu, manoviññāṇadhātu, dhammadhātu.


pli: Kāmadhātuyā upapattikkhaṇe etesaṁ imā dasa dhātuyo pātubhavanti.


pli: Kāmadhātuyā upapattikkhaṇe kassa aparā dasa dhātuyo pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ, jaccabadhirānaṁ upapattikkhaṇe dasa dhātuyo pātubhavanti—


pli: cakkhudhātu, rūpadhātu, ghānadhātu, gandhadhātu, jivhādhātu, rasadhātu, kāyadhātu, phoṭṭhabbadhātu, manoviññāṇadhātu, dhammadhātu.


pli: Kāmadhātuyā upapattikkhaṇe kassa nava dhātuyo pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ, jaccandhabadhirānaṁ upapattikkhaṇe nava dhātuyo pātubhavanti—


pli: rūpadhātu, ghānadhātu, gandhadhātu, jivhādhātu, rasadhātu, kāyadhātu, phoṭṭhabbadhātu, manoviññāṇadhātu, dhammadhātu.


pli: Kāmadhātuyā upapattikkhaṇe etesaṁ imā nava dhātuyo pātubhavanti.


pli: Kāmadhātuyā upapattikkhaṇe kassa satta dhātuyo pātubhavanti?


pli: Gabbhaseyyakānaṁ sattānaṁ upapattikkhaṇe satta dhātuyo pātubhavanti—


pli: rūpadhātu, gandhadhātu, rasadhātu, kāyadhātu, phoṭṭhabbadhātu, manoviññāṇadhātu, dhammadhātu.


pli: Kāmadhātuyā upapattikkhaṇe etesaṁ imā satta dhātuyo pātubhavanti.


pli: Kāmadhātuyā upapattikkhaṇe sabbesaṁ katamaṁ ekaṁ saccaṁ pātubhavati?


pli: Dukkhasaccaṁ—


pli: kāmadhātuyā upapattikkhaṇe sabbesaṁ idaṁ ekaṁ saccaṁ pātubhavati.


pli: Kāmadhātuyā upapattikkhaṇe kassa cuddasindriyāni pātubhavanti?


pli: Kāmāvacarānaṁ devānaṁ, sahetukānaṁ ñāṇasampayuttānaṁ upapattikkhaṇe cuddasindriyāni pātubhavanti—


pli: cakkhundriyaṁ, sotindriyaṁ, ghānindriyaṁ, jivhindriyaṁ, kāyindriyaṁ, manindriyaṁ, itthindriyaṁ vā purisindriyaṁ vā, jīvitindriyaṁ, somanassindriyaṁ vā upekkhindriyaṁ vā, saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ.


pli: Kāmadhātuyā upapattikkhaṇe etesaṁ imāni cuddasindriyāni pātubhavanti.


pli: Kāmadhātuyā upapattikkhaṇe kassa terasindriyāni pātubhavanti?


pli: Kāmāvacarānaṁ devānaṁ sahetukānaṁ ñāṇavippayuttānaṁ upapattikkhaṇe terasindriyāni pātubhavanti—


pli: cakkhundriyaṁ, sotindriyaṁ, ghānindriyaṁ, jivhindriyaṁ, kāyindriyaṁ, manindriyaṁ, itthindriyaṁ vā purisindriyaṁ vā, jīvitindriyaṁ, somanassindriyaṁ vā upekkhindriyaṁ vā, saddhindriyaṁ, vīriyindriyaṁ, satindriyaṁ, samādhindriyaṁ.


pli: Kāmadhātuyā upapattikkhaṇe etesaṁ imāni terasindriyāni pātubhavanti.


pli: Kāmadhātuyā upapattikkhaṇe kassa aparāni terasindriyāni pātubhavanti?


pli: Paṭhamakappikānaṁ manussānaṁ sahetukānaṁ ñāṇasampayuttānaṁ upapattikkhaṇe terasindriyāni pātubhavanti—


pli: cakkhundriyaṁ, sotindriyaṁ, ghānindriyaṁ, jivhindriyaṁ, kāyindriyaṁ, manindriyaṁ, jīvitindriyaṁ, somanassindriyaṁ vā upekkhindriyaṁ vā, saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ.


pli: Kāmadhātuyā upapattikkhaṇe kassa dvādasindriyāni pātubhavanti?


pli: Paṭhamakappikānaṁ manussānaṁ sahetukānaṁ ñāṇavippayuttānaṁ upapattikkhaṇe dvādasindriyāni pātubhavanti—


pli: cakkhundriyaṁ, sotindriyaṁ, ghānindriyaṁ, jivhindriyaṁ, kāyindriyaṁ, manindriyaṁ, jīvitindriyaṁ, somanassindriyaṁ vā upekkhindriyaṁ vā, saddhindriyaṁ, vīriyindriyaṁ, satindriyaṁ, samādhindriyaṁ.


pli: Kāmadhātuyā upapattikkhaṇe etesaṁ imāni dvādasindriyāni pātubhavanti.


pli: Kāmadhātuyā upapattikkhaṇe kassa dasindriyāni pātubhavanti?


pli: Gabbhaseyyakānaṁ sattānaṁ sahetukānaṁ ñāṇasampayuttānaṁ upapattikkhaṇe dasindriyāni pātubhavanti—


pli: kāyindriyaṁ, manindriyaṁ, itthindriyaṁ vā purisindriyaṁ vā, jīvitindriyaṁ, somanassindriyaṁ vā upekkhindriyaṁ vā, saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ.


pli: Kāmadhātuyā upapattikkhaṇe etesaṁ imāni dasindriyāni pātubhavanti.


pli: Kāmadhātuyā upapattikkhaṇe kassa navindriyāni pātubhavanti?


pli: Gabbhaseyyakānaṁ sattānaṁ sahetukānaṁ ñāṇavippayuttānaṁ upapattikkhaṇe navindriyāni pātubhavanti—


pli: kāyindriyaṁ, manindriyaṁ, itthindriyaṁ vā purisindriyaṁ vā, jīvitindriyaṁ, somanassindriyaṁ vā upekkhindriyaṁ vā, saddhindriyaṁ, vīriyindriyaṁ, satindriyaṁ, samādhindriyaṁ.


pli: Kāmadhātuyā upapattikkhaṇe etesaṁ imāni navindriyāni pātubhavanti.


pli: Kāmadhātuyā upapattikkhaṇe kassa aparāni navindriyāni pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ paripuṇṇāyatanānaṁ upapattikkhaṇe navindriyāni pātubhavanti—


pli: cakkhundriyaṁ, sotindriyaṁ, ghānindriyaṁ, jivhindriyaṁ, kāyindriyaṁ, manindriyaṁ, itthindriyaṁ vā purisindriyaṁ vā, jīvitindriyaṁ, upekkhindriyaṁ.


pli: Kāmadhātuyā upapattikkhaṇe kassa aṭṭhindriyāni pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ, jaccandhānaṁ upapattikkhaṇe aṭṭhindriyāni pātubhavanti—


pli: sotindriyaṁ, ghānindriyaṁ, jivhindriyaṁ, kāyindriyaṁ, manindriyaṁ, itthindriyaṁ vā purisindriyaṁ vā, jīvitindriyaṁ, upekkhindriyaṁ.


pli: Kāmadhātuyā upapattikkhaṇe etesaṁ imāni aṭṭhindriyāni pātubhavanti.


pli: Kāmadhātuyā upapattikkhaṇe kassa aparāni aṭṭhindriyāni pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ, jaccabadhirānaṁ upapattikkhaṇe aṭṭhindriyāni pātubhavanti—


pli: cakkhundriyaṁ, ghānindriyaṁ, jivhindriyaṁ, kāyindriyaṁ manindriyaṁ, itthindriyaṁ vā purisindriyaṁ vā, jīvitindriyaṁ, upekkhindriyaṁ.


pli: Kāmadhātuyā upapattikkhaṇe kassa sattindriyāni pātubhavanti?


pli: Opapātikānaṁ petānaṁ, opapātikānaṁ asurānaṁ, opapātikānaṁ tiracchānagatānaṁ nerayikānaṁ, jaccandhabadhirānaṁ upapattikkhaṇe sattindriyāni pātubhavanti—


pli: ghānindriyaṁ, jivhindriyaṁ, kāyindriyaṁ, manindriyaṁ, itthindriyaṁ vā purisindriyaṁ vā, jīvitindriyaṁ, upekkhindriyaṁ.


pli: Kāmadhātuyā upapattikkhaṇe etesaṁ imāni sattindriyāni pātubhavanti.


pli: Kāmadhātuyā upapattikkhaṇe kassa pañcindriyāni pātubhavanti?


pli: Gabbhaseyyakānaṁ sattānaṁ ahetukānaṁ, ṭhapetvā napuṁsakānaṁ, upapattikkhaṇe pañcindriyāni pātubhavanti—


pli: kāyindriyaṁ, manindriyaṁ, itthindriyaṁ vā purisindriyaṁ vā, jīvitindriyaṁ, upekkhindriyaṁ.


pli: Kāmadhātuyā upapattikkhaṇe etesaṁ imāni pañcindriyāni pātubhavanti.


pli: Kāmadhātuyā upapattikkhaṇe kassa cattārindriyāni pātubhavanti?


pli: Gabbhaseyyakānaṁ sattānaṁ ahetukānaṁ, napuṁsakānaṁ upapattikkhaṇe cattārindriyāni pātubhavanti—


pli: kāyindriyaṁ, manindriyaṁ, jīvitindriyaṁ, upekkhindriyaṁ.


pli: Kāmadhātuyā upapattikkhaṇe etesaṁ imāni cattārindriyāni pātubhavanti.


pli: Kāmadhātuyā upapattikkhaṇe kassa tayo hetū pātubhavanti?


pli: Kāmāvacarānaṁ devānaṁ, paṭhamakappikānaṁ manussānaṁ, gabbhaseyyakānaṁ sattānaṁ sahetukānaṁ ñāṇasampayuttānaṁ upapattikkhaṇe tayo hetū pātubhavanti—


pli: alobho vipākahetu, adoso vipākahetu, amoho vipākahetu.


pli: Kāmadhātuyā upapattikkhaṇe etesaṁ ime tayo hetū pātubhavanti.


pli: Kāmadhātuyā upapattikkhaṇe kassa dve hetū pātubhavanti?


pli: Kāmāvacarānaṁ devānaṁ, paṭhamakappikānaṁ manussānaṁ, gabbhaseyyakānaṁ sattānaṁ sahetukānaṁ ñāṇavippayuttānaṁ upapattikkhaṇe dve hetū pātubhavanti—


pli: alobho vipākahetu, adoso vipākahetu.


pli: Kāmadhātuyā upapattikkhaṇe etesaṁ ime dve hetū pātubhavanti.


pli: Avasesānaṁ sattānaṁ ahetukā pātubhavanti.


pli: Kāmadhātuyā upapattikkhaṇe sabbesaṁ katame cattāro āhārā pātubhavanti?


pli: Kabaḷīkāro āhāro, phassāhāro, manosañcetanāhāro, viññāṇāhāro—


pli: kāmadhātuyā upapattikkhaṇe sabbesaṁ ime cattāro āhārā pātubhavanti.


pli: Kāmadhātuyā upapattikkhaṇe sabbesaṁ katamo eko phasso pātubhavati?


pli: Manoviññāṇadhātusamphasso—


pli: kāmadhātuyā upapattikkhaṇe sabbesaṁ ayaṁ eko phasso pātubhavati.


pli: Kāmadhātuyā upapattikkhaṇe sabbesaṁ katamā ekā vedanā …pe…


pli: ekā saññā …pe…


pli: ekā cetanā …pe…


pli: ekaṁ cittaṁ pātubhavati?


pli: Manoviññāṇadhātu—


pli: kāmadhātuyā upapattikkhaṇe sabbesaṁ idaṁ ekaṁ cittaṁ pātubhavati. –12


pli: 4.2. Rūpadhātu


pli: Rūpadhātuyā upapattikkhaṇe kati khandhā pātubhavanti …pe… kati cittāni pātubhavanti?


pli: Rūpadhātuyā upapattikkhaṇe, ṭhapetvā asaññasattānaṁ devānaṁ, pañcakkhandhā pātubhavanti, pañcāyatanāni pātubhavanti, pañca dhātuyo pātubhavanti, ekaṁ saccaṁ pātubhavati, dasindriyāni pātubhavanti, tayo hetū pātubhavanti, tayo āhārā pātubhavanti, eko phasso pātubhavati, ekā vedanā …pe…


pli: ekaṁ cittaṁ pātubhavati.


pli: Rūpadhātuyā upapattikkhaṇe katame pañcakkhandhā pātubhavanti?


pli: Rūpakkhandho, vedanākkhandho, saññākkhandho, saṅkhārakkhandho, viññāṇakkhandho—


pli: rūpadhātuyā upapattikkhaṇe ime pañcakkhandhā pātubhavanti.


pli: Rūpadhātuyā upapattikkhaṇe katamāni pañcāyatanāni pātubhavanti?


pli: Cakkhāyatanaṁ, rūpāyatanaṁ, sotāyatanaṁ, manāyatanaṁ, dhammāyatanaṁ—


pli: rūpadhātuyā upapattikkhaṇe imāni pañcāyatanāni pātubhavanti.


pli: Rūpadhātuyā upapattikkhaṇe katamā pañca dhātuyo pātubhavanti?


pli: Cakkhudhātu, rūpadhātu, sotadhātu, manoviññāṇadhātu, dhammadhātu—


pli: rūpadhātuyā upapattikkhaṇe imā pañca dhātuyo pātubhavanti.


pli: Rūpadhātuyā upapattikkhaṇe katamaṁ ekaṁ saccaṁ pātubhavati?


pli: Dukkhasaccaṁ—


pli: rūpadhātuyā upapattikkhaṇe idaṁ ekaṁ saccaṁ pātubhavati.


pli: Rūpadhātuyā upapattikkhaṇe katamāni dasindriyāni pātubhavanti?


pli: Cakkhundriyaṁ, sotindriyaṁ, manindriyaṁ, jīvitindriyaṁ, somanassindriyaṁ vā upekkhindriyaṁ vā, saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ—


pli: rūpadhātuyā upapattikkhaṇe imāni dasindriyāni pātubhavanti.


pli: Rūpadhātuyā upapattikkhaṇe katame tayo hetū pātubhavanti?


pli: Alobho vipākahetu, adoso vipākahetu, amoho vipākahetu—


pli: rūpadhātuyā upapattikkhaṇe ime tayo hetū pātubhavanti.


pli: Rūpadhātuyā upapattikkhaṇe katame tayo āhārā pātubhavanti?


pli: rūpadhātuyā upapattikkhaṇe ime tayo āhārā pātubhavanti.


pli: Rūpadhātuyā upapattikkhaṇe katamo eko phasso pātubhavati?


pli: Manoviññāṇadhātusamphasso—


pli: rūpadhātuyā upapattikkhaṇe ayaṁ eko phasso pātubhavati.


pli: Rūpadhātuyā upapattikkhaṇe katamā ekā vedanā …pe…


pli: ekā saññā …pe…


pli: ekā cetanā …pe…


pli: ekaṁ cittaṁ pātubhavati?


pli: Manoviññāṇadhātu—


pli: rūpadhātuyā upapattikkhaṇe idaṁ ekaṁ cittaṁ pātubhavati. –12


pli: 4.3. Asaññasatta


pli: Asaññasattānaṁ devānaṁ upapattikkhaṇe kati khandhā pātubhavanti …pe… kati cittāni pātubhavanti?


pli: Asaññasattānaṁ devānaṁ upapattikkhaṇe eko khandho pātubhavati—


pli: rūpakkhandho;


pli: dve āyatanāni pātubhavanti—


pli: rūpāyatanaṁ, dhammāyatanaṁ;


pli: dve dhātuyo pātubhavanti—


pli: rūpadhātu, dhammadhātu;


pli: ekaṁ saccaṁ pātubhavati—


pli: dukkhasaccaṁ;


pli: ekindriyaṁ pātubhavati—


pli: rūpajīvitindriyaṁ.


pli: Asaññasattā devā ahetukā anāhārā aphassakā avedanakā asaññakā acetanakā acittakā pātubhavanti.


pli: 4.4. Arūpadhātu


pli: Arūpadhātuyā upapattikkhaṇe kati khandhā pātubhavanti …pe… kati cittāni pātubhavanti?


pli: Arūpadhātuyā upapattikkhaṇe cattāro khandhā pātubhavanti, dve āyatanāni pātubhavanti, dve dhātuyo pātubhavanti, ekaṁ saccaṁ pātubhavati, aṭṭhindriyāni pātubhavanti, tayo hetū pātubhavanti, tayo āhārā pātubhavanti, eko phasso pātubhavati, ekā vedanā …pe…


pli: ekā saññā …pe…


pli: ekā cetanā …pe…


pli: ekaṁ cittaṁ pātubhavati.


pli: Arūpadhātuyā upapattikkhaṇe katame cattāro khandhā pātubhavanti?


pli: Vedanākkhandho, saññākkhandho, saṅkhārakkhandho, viññāṇakkhandho—


pli: arūpadhātuyā upapattikkhaṇe ime cattāro khandhā pātubhavanti.


pli: Arūpadhātuyā upapattikkhaṇe katamāni dve āyatanāni pātubhavanti?


pli: Manāyatanaṁ, dhammāyatanaṁ—


pli: arūpadhātuyā upapattikkhaṇe imāni dve āyatanāni pātubhavanti.


pli: Arūpadhātuyā upapattikkhaṇe katamā dve dhātuyo pātubhavanti?


pli: Manoviññāṇadhātu, dhammadhātu—


pli: arūpadhātuyā upapattikkhaṇe imā dve dhātuyo pātubhavanti.


pli: Arūpadhātuyā upapattikkhaṇe katamaṁ ekaṁ saccaṁ pātubhavati?


pli: Dukkhasaccaṁ—


pli: arūpadhātuyā upapattikkhaṇe idaṁ ekaṁ saccaṁ pātubhavati.


pli: Arūpadhātuyā upapattikkhaṇe katamāni aṭṭhindriyāni pātubhavanti?


pli: Manindriyaṁ, jīvitindriyaṁ, upekkhindriyaṁ, saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ—


pli: arūpadhātuyā upapattikkhaṇe imāni aṭṭhindriyāni pātubhavanti.


pli: Arūpadhātuyā upapattikkhaṇe katame tayo hetū pātubhavanti?


pli: Alobho vipākahetu, adoso vipākahetu, amoho vipākahetu—


pli: arūpadhātuyā upapattikkhaṇe ime tayo hetū pātubhavanti.


pli: Arūpadhātuyā upapattikkhaṇe katame tayo āhārā pātubhavanti?


pli: arūpadhātuyā upapattikkhaṇe ime tayo āhārā pātubhavanti.


pli: Arūpadhātuyā upapattikkhaṇe katamo eko phasso pātubhavati?


pli: Manoviññāṇadhātusamphasso—


pli: arūpadhātuyā upapattikkhaṇe ayaṁ eko phasso pātubhavati.


pli: Arūpadhātuyā upapattikkhaṇe katamā ekā vedanā …pe…


pli: ekā saññā …pe…


pli: ekā cetanā …pe…


pli: ekaṁ cittaṁ pātubhavati?


pli: Manoviññāṇadhātu—


pli: arūpadhātuyā upapattikkhaṇe idaṁ ekaṁ cittaṁ pātubhavati. –12


pli: 5. Bhūmantaradassanavāra


pli: Kāmāvacarā dhammā, na kāmāvacarā dhammā, rūpāvacarā dhammā, na rūpāvacarā dhammā, arūpāvacarā dhammā, na arūpāvacarā dhammā, pariyāpannā dhammā, apariyāpannā dhammā.


pli: Katame dhammā kāmāvacarā?


pli: Heṭṭhato avīcinirayaṁ pariyantaṁ karitvā, uparito paranimmitavasavattī deve antokaritvā, yaṁ etasmiṁ antare etthāvacarā ettha pariyāpannā khandhadhātuāyatanā;


pli: rūpaṁ, vedanā, saññā, saṅkhārā, viññāṇaṁ—


pli: ime dhammā kāmāvacarā.


pli: Katame dhammā na kāmāvacarā?


pli: Rūpāvacarā, arūpāvacarā, apariyāpannā—


pli: ime dhammā na kāmāvacarā.


pli: Katame dhammā rūpāvacarā?


pli: Heṭṭhato brahmalokaṁ pariyantaṁ karitvā, uparito akaniṭṭhe deve antokaritvā, yaṁ etasmiṁ antare etthāvacarā ettha pariyāpannā samāpannassa vā upapannassa vā diṭṭhadhammasukhavihārissa vā cittacetasikā dhammā—


pli: ime dhammā rūpāvacarā.


pli: Katame dhammā na rūpāvacarā?


pli: Kāmāvacarā, arūpāvacarā, apariyāpannā—


pli: ime dhammā na rūpāvacarā.


pli: Katame dhammā arūpāvacarā?


pli: Heṭṭhato ākāsānañcāyatanūpage deve pariyantaṁ karitvā, uparito nevasaññānāsaññāyatanūpage deve antokaritvā, yaṁ etasmiṁ antare etthāvacarā ettha pariyāpannā samāpannassa vā upapannassa vā diṭṭhadhammasukhavihārissa vā cittacetasikā dhammā—


pli: ime dhammā arūpāvacarā.


pli: Katame dhammā na arūpāvacarā?


pli: Kāmāvacarā, rūpāvacarā, apariyāpannā—


pli: ime dhammā na arūpāvacarā.


pli: Katame dhammā pariyāpannā?


pli: Sāsavā kusalākusalābyākatā dhammā kāmāvacarā, rūpāvacarā, arūpāvacarā, rūpakkhandho, vedanākkhandho, saññākkhandho, saṅkhārakkhandho, viññāṇakkhandho—


pli: ime dhammā pariyāpannā.


pli: Katame dhammā apariyāpannā?


pli: Maggā ca, maggaphalāni ca, asaṅkhatā ca dhātu—


pli: ime dhammā apariyāpannā.


pli: 6. Uppādakakammaāyuppamāṇavāra


pli: 6.1. Uppādakakamma


pli: Devāti.


pli: Tayo devā—


pli: Sammutidevā nāma—


pli: rājāno, deviyo, kumārā.


pli: Upapattidevā nāma—


pli: cātumahārājike deve upādāya tadupari devā.


pli: Visuddhidevā nāma—


pli: arahanto vuccanti.


pli: Dānaṁ datvā, sīlaṁ samādiyitvā, uposathakammaṁ katvā kattha upapajjanti?


pli: Dānaṁ datvā, sīlaṁ samādiyitvā, uposathakammaṁ katvā appekacce khattiyamahāsālānaṁ sahabyataṁ upapajjanti, appekacce brāhmaṇamahāsālānaṁ sahabyataṁ upapajjanti, appekacce gahapatimahāsālānaṁ sahabyataṁ upapajjanti, appekacce cātumahārājikānaṁ devānaṁ sahabyataṁ upapajjanti, appekacce tāvatiṁsānaṁ devānaṁ sahabyataṁ upapajjanti, appekacce yāmānaṁ devānaṁ sahabyataṁ upapajjanti, appekacce tusitānaṁ devānaṁ sahabyataṁ upapajjanti, appekacce nimmānaratīnaṁ devānaṁ sahabyataṁ upapajjanti, appekacce paranimmitavasavattīnaṁ devānaṁ sahabyataṁ upapajjanti.


pli: 6.2. Āyuppamāṇa


pli: Manussānaṁ kittakaṁ āyuppamāṇaṁ?


pli: Vassasataṁ, appaṁ vā bhiyyo.


pli: Cātumahārājikānaṁ devānaṁ kittakaṁ āyuppamāṇaṁ?


pli: Yāni mānusakāni paññāsa vassāni, cātumahārājikānaṁ devānaṁ eso eko rattindivo.


pli: Tāya rattiyā tiṁsa rattiyo māso.


pli: Tena māsena dvādasamāsiyo saṁvaccharo.


pli: Tena saṁvaccharena dibbāni pañca vassasatāni cātumahārājikānaṁ devānaṁ āyuppamāṇaṁ.


pli: Manussānaṁ gaṇanāya kittakaṁ hoti?


pli: Navuti vassasatasahassāni.


pli: Tāvatiṁsānaṁ devānaṁ kittakaṁ āyuppamāṇaṁ?


pli: Yaṁ mānusakaṁ vassasataṁ, tāvatiṁsānaṁ devānaṁ eso eko rattindivo.


pli: Tena saṁvaccharena dibbaṁ vassasahassaṁ tāvatiṁsānaṁ devānaṁ āyuppamāṇaṁ.


pli: Tisso ca vassakoṭiyo saṭṭhi ca vassasatasahassāni.


pli: Yāmānaṁ devānaṁ kittakaṁ āyuppamāṇaṁ?


pli: Yāni mānusakāni dve vassasatāni, yāmānaṁ devānaṁ eso eko rattindivo.


pli: Tāya rattiyā tiṁsarattiyo māso.


pli: Tena saṁvaccharena dibbāni dve vassasahassāni yāmānaṁ devānaṁ āyuppamāṇaṁ.


pli: Cuddasañca vassakoṭiyo cattārīsañca vassasatasahassāni.


pli: Tusitānaṁ devānaṁ kittakaṁ āyuppamāṇaṁ?


pli: Yāni mānusakāni cattāri vassasatāni, tusitānaṁ devānaṁ eso eko rattindivo.


pli: Tena saṁvaccharena dibbāni cattāri vassasahassāni tusitānaṁ devānaṁ āyuppamāṇaṁ.


pli: Sattapaññāsa vassakoṭiyo saṭṭhi ca vassasatasahassāni.


pli: Nimmānaratīnaṁ devānaṁ kittakaṁ āyuppamāṇaṁ?


pli: Yāni mānusakāni aṭṭha vassasatāni, nimmānaratīnaṁ devānaṁ eso eko rattindivo.


pli: Tena māsena dvādasamāsiyo saṁvaccharo.


pli: Tena saṁvaccharena dibbāni aṭṭha vassasahassāni nimmānaratīnaṁ devānaṁ āyuppamāṇaṁ.


pli: Manussānaṁ gaṇanāya kittakaṁ hoti?


pli: Dve vassakoṭisatāni tiṁsañca vassakoṭiyo cattārīsañca vassasatasahassāni.


pli: Paranimmitavasavattīnaṁ devānaṁ kittakaṁ āyuppamāṇaṁ?


pli: Yāni mānusakāni soḷasa vassasatāni, paranimmitavasavattīnaṁ devānaṁ eso eko rattindivo.


pli: Tena saṁvaccharena dibbāni soḷasa vassasahassāni paranimmitavasavattīnaṁ devānaṁ āyuppamāṇaṁ.


pli: Nava ca vassakoṭisatāni ekavīsañca vassakoṭiyo saṭṭhi ca vassasatasahassānīti.


pli: Cha ete kāmāvacarā,


pli: sabbakāmasamiddhino;


pli: Sabbesaṁ ekasaṅkhāto,


pli: āyu bhavati kittako.


pli: Dvādasa koṭisataṁ tesaṁ,


pli: aṭṭhavīsañca koṭiyo;


pli: Paññāsa satasahassāni,


pli: vassaggena pakāsitāti.


pli: Paṭhamaṁ jhānaṁ parittaṁ bhāvetvā kattha upapajjanti?


pli: Paṭhamaṁ jhānaṁ parittaṁ bhāvetvā brahmapārisajjānaṁ devānaṁ sahabyataṁ upapajjanti.


pli: Tesaṁ kittakaṁ āyuppamāṇaṁ?


pli: Kappassa tatiyo bhāgo.


pli: Paṭhamaṁ jhānaṁ majjhimaṁ bhāvetvā kattha upapajjanti?


pli: Paṭhamaṁ jhānaṁ majjhimaṁ bhāvetvā brahmapurohitānaṁ devānaṁ sahabyataṁ upapajjanti.


pli: Upaḍḍhakappo.


pli: Paṭhamaṁ jhānaṁ paṇītaṁ bhāvetvā kattha upapajjanti?


pli: Paṭhamaṁ jhānaṁ paṇītaṁ bhāvetvā mahābrahmānaṁ devānaṁ sahabyataṁ upapajjanti.


pli: Kappo.


pli: Dutiyaṁ jhānaṁ parittaṁ bhāvetvā kattha upapajjanti?


pli: Dutiyaṁ jhānaṁ parittaṁ bhāvetvā parittābhānaṁ devānaṁ sahabyataṁ upapajjanti.


pli: Dve kappā.


pli: Dutiyaṁ jhānaṁ majjhimaṁ bhāvetvā kattha upapajjanti?


pli: Dutiyaṁ jhānaṁ majjhimaṁ bhāvetvā appamāṇābhānaṁ devānaṁ sahabyataṁ upapajjanti.


pli: Cattāro kappā.


pli: Dutiyaṁ jhānaṁ paṇītaṁ bhāvetvā kattha upapajjanti?


pli: Dutiyaṁ jhānaṁ paṇītaṁ bhāvetvā ābhassarānaṁ devānaṁ sahabyataṁ upapajjanti.


pli: Aṭṭha kappā.


pli: Tatiyaṁ jhānaṁ parittaṁ bhāvetvā kattha upapajjanti?


pli: Tatiyaṁ jhānaṁ parittaṁ bhāvetvā parittasubhānaṁ devānaṁ sahabyataṁ upapajjanti.


pli: Tesaṁ kittakaṁ āyuppamāṇaṁ?


pli: Soḷasa kappā.


pli: Tatiyaṁ jhānaṁ majjhimaṁ bhāvetvā kattha upapajjanti?


pli: Tatiyaṁ jhānaṁ majjhimaṁ bhāvetvā appamāṇasubhānaṁ devānaṁ sahabyataṁ upapajjanti.


pli: Bāttiṁsa kappā.


pli: Tatiyaṁ jhānaṁ paṇītaṁ bhāvetvā kattha upapajjanti?


pli: Tatiyaṁ jhānaṁ paṇītaṁ bhāvetvā subhakiṇhānaṁ devānaṁ sahabyataṁ upapajjanti.


pli: Catusaṭṭhi kappā.


pli: Catutthaṁ jhānaṁ bhāvetvā ārammaṇanānattatā manasikāranānattatā chandanānattatā paṇidhinānattatā adhimokkhanānattatā abhinīhāranānattatā paññānānattatā appekacce asaññasattānaṁ devānaṁ sahabyataṁ upapajjanti, appekacce vehapphalānaṁ devānaṁ sahabyataṁ upapajjanti, appekacce avihānaṁ devānaṁ sahabyataṁ upapajjanti, appekacce atappānaṁ devānaṁ sahabyataṁ upapajjanti, appekacce sudassānaṁ devānaṁ sahabyataṁ upapajjanti, appekacce sudassīnaṁ devānaṁ sahabyataṁ upapajjanti, appekacce akaniṭṭhānaṁ devānaṁ sahabyataṁ upapajjanti, appekacce ākāsānañcāyatanūpagānaṁ devānaṁ sahabyataṁ upapajjanti, appekacce viññāṇañcāyatanūpagānaṁ devānaṁ sahabyataṁ upapajjanti, appekacce ākiñcaññāyatanūpagānaṁ devānaṁ sahabyataṁ upapajjanti, appekacce nevasaññānāsaññāyatanūpagānaṁ devānaṁ sahabyataṁ upapajjanti.


pli: Asaññasattānañca vehapphalānañca devānaṁ kittakaṁ āyuppamāṇaṁ?


pli: Pañcakappasatāni.


pli: Avihānaṁ devānaṁ kittakaṁ āyuppamāṇaṁ?


pli: Kappasahassaṁ.


pli: Atappānaṁ devānaṁ kittakaṁ āyuppamāṇaṁ?


pli: Dve kappasahassāni.


pli: Sudassānaṁ devānaṁ kittakaṁ āyuppamāṇaṁ?


pli: Cattāri kappasahassāni.


pli: Sudassīnaṁ devānaṁ kittakaṁ āyuppamāṇaṁ?


pli: Aṭṭha kappasahassāni.


pli: Akaniṭṭhānaṁ devānaṁ kittakaṁ āyuppamāṇaṁ?


pli: Soḷasa kappasahassāni.


pli: Ākāsānañcāyatanūpagānaṁ devānaṁ kittakaṁ āyuppamāṇaṁ?


pli: Vīsati kappasahassāni.


pli: Viññāṇañcāyatanūpagānaṁ devānaṁ kittakaṁ āyuppamāṇaṁ?


pli: Cattārīsa kappasahassāni.


pli: Ākiñcaññāyatanūpagānaṁ devānaṁ kittakaṁ āyuppamāṇaṁ?


pli: Saṭṭhi kappasahassāni.


pli: Nevasaññānāsaññāyatanūpagānaṁ devānaṁ kittakaṁ āyuppamāṇaṁ?


pli: Caturāsīti kappasahassānīti.


pli: Ukkhittā puññatejena,


pli: kāmarūpagatiṁ gatā;


pli: Bhavaggatampi sampattā,


pli: punāgacchanti duggatiṁ.


pli: Tāva dīghāyukā sattā,


pli: cavanti āyusaṅkhayā;


pli: Natthi koci bhavo nicco,


pli: iti vuttaṁ mahesinā.


pli: Tasmā hi dhīrā nipakā,


pli: nipuṇā atthacintakā;


pli: Jarāmaraṇamokkhāya,


pli: bhāventi maggamuttamaṁ.


pli: Bhāvayitvā suciṁ maggaṁ,


pli: Nibbānogadhagāminaṁ;


pli: Sabbāsave pariññāya,


pli: Parinibbanti anāsavāti.


pli: 7. Abhiññeyyādivāra


pli: Pañcannaṁ khandhānaṁ kati abhiññeyyā, kati pariññeyyā, kati pahātabbā, kati bhāvetabbā, kati sacchikātabbā, kati na pahātabbā, na bhāvetabbā, na sacchikātabbā …pe…


pli: sattannaṁ cittānaṁ kati abhiññeyyā, kati pariññeyyā, kati pahātabbā, kati bhāvetabbā, kati sacchikātabbā, kati na pahātabbā na bhāvetabbā na sacchikātabbā?


pli: Rūpakkhandho abhiññeyyo pariññeyyo na pahātabbo na bhāvetabbo na sacchikātabbo.


pli: Cattāro khandhā abhiññeyyā pariññeyyā, siyā pahātabbā, siyā bhāvetabbā, siyā sacchikātabbā, siyā na pahātabbā na bhāvetabbā na sacchikātabbā.


pli: Dasāyatanā abhiññeyyā pariññeyyā na pahātabbā na bhāvetabbā na sacchikātabbā.


pli: Dve āyatanā abhiññeyyā pariññeyyā, siyā pahātabbā, siyā bhāvetabbā, siyā sacchikātabbā, siyā na pahātabbā na bhāvetabbā na sacchikātabbā.


pli: Soḷasa dhātuyo abhiññeyyā pariññeyyā na pahātabbā na bhāvetabbā na sacchikātabbā.


pli: Dve dhātuyo abhiññeyyā pariññeyyā, siyā pahātabbā, siyā bhāvetabbā, siyā sacchikātabbā, siyā na pahātabbā na bhāvetabbā na sacchikātabbā.


pli: Samudayasaccaṁ abhiññeyyaṁ pariññeyyaṁ pahātabbaṁ na bhāvetabbaṁ na sacchikātabbaṁ.


pli: Maggasaccaṁ abhiññeyyaṁ pariññeyyaṁ na pahātabbaṁ bhāvetabbaṁ na sacchikātabbaṁ.


pli: Nirodhasaccaṁ abhiññeyyaṁ pariññeyyaṁ na pahātabbaṁ na bhāvetabbaṁ sacchikātabbaṁ.


pli: Dukkhasaccaṁ abhiññeyyaṁ pariññeyyaṁ, siyā pahātabbaṁ, na bhāvetabbaṁ, na sacchikātabbaṁ, siyā na pahātabbaṁ.


pli: Navindriyā abhiññeyyā pariññeyyā na pahātabbā na bhāvetabbā na sacchikātabbā.


pli: Domanassindriyaṁ abhiññeyyaṁ pariññeyyaṁ pahātabbaṁ na bhāvetabbaṁ na sacchikātabbaṁ.


pli: Anaññātaññassāmītindriyaṁ abhiññeyyaṁ pariññeyyaṁ na pahātabbaṁ bhāvetabbaṁ na sacchikātabbaṁ.


pli: Aññindriyaṁ abhiññeyyaṁ pariññeyyaṁ na pahātabbaṁ, siyā bhāvetabbaṁ, siyā sacchikātabbaṁ.


pli: Aññātāvindriyaṁ abhiññeyyaṁ pariññeyyaṁ na pahātabbaṁ na bhāvetabbaṁ sacchikātabbaṁ.


pli: Tīṇindriyā abhiññeyyā pariññeyyā na pahātabbā, siyā bhāvetabbā, siyā sacchikātabbā, siyā na bhāvetabbā, sacchikātabbā.


pli: Cha indriyā abhiññeyyā pariññeyyā, siyā pahātabbā, siyā bhāvetabbā, siyā sacchikātabbā, siyā na pahātabbā na bhāvetabbā na sacchikātabbā.


pli: Tayo akusalahetū abhiññeyyā pariññeyyā pahātabbā na bhāvetabbā na sacchikātabbā.


pli: Tayo kusalahetū abhiññeyyā pariññeyyā na pahātabbā, siyā bhāvetabbā, na sacchikātabbā, siyā na bhāvetabbā.


pli: Tayo abyākatahetū abhiññeyyā pariññeyyā na pahātabbā na bhāvetabbā, siyā sacchikātabbā, siyā na sacchikātabbā.


pli: Kabaḷīkāro āhāro abhiññeyyo pariññeyyo na pahātabbo na bhāvetabbo na sacchikātabbo.


pli: Tayo āhārā abhiññeyyā pariññeyyā, siyā pahātabbā, siyā bhāvetabbā, siyā sacchikātabbā, siyā na pahātabbā na bhāvetabbā na sacchikātabbā.


pli: Cha phassā abhiññeyyā pariññeyyā na pahātabbā na bhāvetabbā na sacchikātabbā.


pli: Manoviññāṇadhātusamphasso abhiññeyyo pariññeyyo, siyā pahātabbo, siyā bhāvetabbo, siyā sacchikātabbo, siyā na pahātabbo na bhāvetabbo na sacchikātabbo.


pli: Cha vedanā …pe…


pli: cha saññā …pe…


pli: cha cetanā …pe…


pli: cha cittā abhiññeyyā pariññeyyā na pahātabbā na bhāvetabbā na sacchikātabbā.


pli: Manoviññāṇadhātu abhiññeyyā pariññeyyā, siyā pahātabbā, siyā bhāvetabbā, siyā sacchikātabbā, siyā na pahātabbā na bhāvetabbā na sacchikātabbā. –12


pli: 8. Sārammaṇānārammaṇavāra


pli: Pañcannaṁ khandhānaṁ kati sārammaṇā, kati anārammaṇā …pe…


pli: sattannaṁ cittānaṁ kati sārammaṇā, kati anārammaṇā?


pli: Rūpakkhandho anārammaṇo.


pli: Cattāro khandhā sārammaṇā.


pli: Dasāyatanā anārammaṇā.


pli: Manāyatanaṁ sārammaṇaṁ.


pli: Dhammāyatanaṁ siyā sārammaṇaṁ, siyā anārammaṇaṁ.


pli: Dasa dhātuyo anārammaṇā.


pli: Satta dhātuyo sārammaṇā.


pli: Dhammadhātu siyā sārammaṇā, siyā anārammaṇā.


pli: Dve saccā sārammaṇā.


pli: Nirodhasaccaṁ anārammaṇaṁ.


pli: Dukkhasaccaṁ siyā sārammaṇaṁ, siyā anārammaṇaṁ.


pli: Sattindriyā anārammaṇā.


pli: Cuddasindriyā sārammaṇā.


pli: Jīvitindriyaṁ siyā sārammaṇaṁ, siyā anārammaṇaṁ.


pli: Nava hetū sārammaṇā.


pli: Kabaḷīkāro āhāro anārammaṇo.


pli: Tayo āhārā sārammaṇā.


pli: Satta phassā …pe…


pli: satta vedanā …pe…


pli: satta saññā …pe…


pli: satta cetanā …pe…


pli: satta cittā sārammaṇā.


pli: Pañcannaṁ khandhānaṁ kati sārammaṇārammaṇā, kati anārammaṇārammaṇā …pe…


pli: sattannaṁ cittānaṁ kati sārammaṇārammaṇā, kati anārammaṇārammaṇā?


pli: Rūpakkhandho anārammaṇo.


pli: Cattāro khandhā siyā sārammaṇārammaṇā, siyā anārammaṇārammaṇā.


pli: Dasāyatanā anārammaṇā.


pli: Manāyatanaṁ siyā sārammaṇārammaṇaṁ, siyā anārammaṇārammaṇaṁ.


pli: Dhammāyatanaṁ siyā sārammaṇārammaṇaṁ, siyā anārammaṇārammaṇaṁ, siyā anārammaṇaṁ.


pli: Dasa dhātuyo anārammaṇā.


pli: Cha dhātuyo anārammaṇārammaṇā.


pli: Manoviññāṇadhātu siyā sārammaṇārammaṇā, siyā anārammaṇārammaṇā.


pli: Dhammadhātu siyā sārammaṇārammaṇā, siyā anārammaṇārammaṇā, siyā anārammaṇā.


pli: Nirodhasaccaṁ anārammaṇaṁ.


pli: Maggasaccaṁ anārammaṇārammaṇaṁ.


pli: Samudayasaccaṁ siyā sārammaṇārammaṇaṁ, siyā anārammaṇārammaṇaṁ.


pli: Dukkhasaccaṁ siyā sārammaṇārammaṇaṁ, siyā anārammaṇārammaṇaṁ, siyā anārammaṇaṁ.


pli: Sattindriyā anārammaṇā.


pli: Pañcindriyā anārammaṇārammaṇā.


pli: Navindriyā siyā sārammaṇārammaṇā, siyā anārammaṇārammaṇā.


pli: Jīvitindriyaṁ siyā sārammaṇārammaṇaṁ, siyā anārammaṇārammaṇaṁ, siyā anārammaṇaṁ.


pli: Nava hetū siyā sārammaṇārammaṇā, siyā anārammaṇārammaṇā.


pli: Kabaḷīkāro āhāro anārammaṇo.


pli: Tayo āhārā siyā sārammaṇārammaṇā, siyā anārammaṇārammaṇā.


pli: Cha phassā anārammaṇārammaṇā.


pli: Manoviññāṇadhātusamphasso siyā sārammaṇārammaṇo siyā anārammaṇārammaṇo.


pli: Cha vedanā …pe…


pli: cha saññā …pe…


pli: cha cetanā …pe…


pli: cha cittā anārammaṇārammaṇā.


pli: Manoviññāṇadhātu siyā sārammaṇārammaṇā, siyā anārammaṇārammaṇā.


pli: 9. Diṭṭhasutādidassanavāra


pli: Pañcannaṁ khandhānaṁ kati diṭṭhā, kati sutā, kati mutā, kati viññātā, kati na diṭṭhā na sutā na mutā na viññātā …pe…


pli: sattannaṁ cittānaṁ kati diṭṭhā, kati sutā, kati mutā, kati viññātā, kati na diṭṭhā na sutā na mutā na viññātā?


pli: Rūpakkhandho siyā diṭṭho, siyā suto, siyā muto, siyā viññāto, siyā na diṭṭho na suto na muto, viññāto.


pli: Cattāro khandhā na diṭṭhā na sutā na mutā, viññātā.


pli: Rūpāyatanaṁ diṭṭhaṁ, na sutaṁ na mutaṁ, viññātaṁ.


pli: Saddāyatanaṁ na diṭṭhaṁ, sutaṁ, na mutaṁ, viññātaṁ.


pli: Gandhāyatanaṁ …pe…


pli: rasāyatanaṁ …pe…


pli: phoṭṭhabbāyatanaṁ na diṭṭhaṁ na sutaṁ, mutaṁ, viññātaṁ.


pli: Sattāyatanā na diṭṭhā na sutā na mutā, viññātā.


pli: Rūpadhātu diṭṭhā, na sutā na mutā, viññātā.


pli: Saddadhātu na diṭṭhā, sutā, na mutā, viññātā.


pli: Gandhadhātu …pe…


pli: rasadhātu …pe…


pli: phoṭṭhabbadhātu na diṭṭhā na sutā, mutā, viññātā.


pli: Terasa dhātuyo na diṭṭhā na sutā na mutā, viññātā.


pli: Tīṇi saccāni na diṭṭhā na sutā na mutā, viññātā.


pli: Dukkhasaccaṁ siyā diṭṭhaṁ, siyā sutaṁ, siyā mutaṁ, siyā viññātaṁ, siyā na diṭṭhaṁ na sutaṁ na mutaṁ, viññātaṁ.


pli: Bāvīsatindriyā na diṭṭhā na sutā na mutā, viññātā.


pli: Nava hetū na diṭṭhā na sutā na mutā, viññātā.


pli: Cattāro āhārā na diṭṭhā na sutā na mutā, viññātā.


pli: Satta phassā na diṭṭhā na sutā na mutā, viññātā.


pli: Satta vedanā …pe…


pli: satta saññā …pe…


pli: satta cetanā …pe…


pli: satta cittā na diṭṭhā na sutā na mutā, viññātā.


pli: 10. Tikādidassanavāra


pli: 10.1. Kusalattika


pli: Pañcannaṁ khandhānaṁ kati kusalā, kati akusalā, kati abyākatā …pe…


pli: sattannaṁ cittānaṁ kati kusalā, kati akusalā, kati abyākatā?


pli: Rūpakkhandho abyākato.


pli: Cattāro khandhā siyā kusalā, siyā akusalā, siyā abyākatā.


pli: Dasāyatanā abyākatā.


pli: Dvāyatanā siyā kusalā, siyā akusalā, siyā abyākatā.


pli: Soḷasa dhātuyo abyākatā.


pli: Dve dhātuyo siyā kusalā, siyā akusalā, siyā abyākatā.


pli: Samudayasaccaṁ akusalaṁ.


pli: Maggasaccaṁ kusalaṁ.


pli: Nirodhasaccaṁ abyākataṁ.


pli: Dukkhasaccaṁ siyā kusalaṁ, siyā akusalaṁ, siyā abyākataṁ.


pli: Dasindriyā abyākatā.


pli: Domanassindriyaṁ akusalaṁ.


pli: Anaññātaññassāmītindriyaṁ kusalaṁ.


pli: Cattārindriyā siyā kusalā, siyā abyākatā.


pli: Cha indriyā siyā kusalā, siyā akusalā, siyā abyākatā.


pli: Tayo kusalahetū kusalā.


pli: Tayo akusalahetū akusalā.


pli: Tayo abyākatahetū abyākatā.


pli: Kabaḷīkāro āhāro abyākato.


pli: Tayo āhārā siyā kusalā, siyā akusalā, siyā abyākatā.


pli: Cha phassā abyākatā.


pli: Manoviññāṇadhātusamphasso siyā kusalo, siyā akusalo, siyā abyākato.


pli: Cha vedanā …pe…


pli: cha saññā …pe…


pli: cha cetanā …pe…


pli: cha cittā abyākatā.


pli: Manoviññāṇadhātu siyā kusalā, siyā akusalā, siyā abyākatā.


pli: 10.2. Vedanāttika


pli: Pañcannaṁ khandhānaṁ kati sukhāya vedanāya sampayuttā, kati dukkhāya vedanāya sampayuttā, kati adukkhamasukhāya vedanāya sampayuttā …pe… sattannaṁ cittānaṁ kati sukhāya vedanāya sampayuttā, kati dukkhāya vedanāya sampayuttā, kati adukkhamasukhāya vedanāya sampayuttā?


pli: Dve khandhā na vattabbā “sukhāya vedanāya sampayuttā”tipi, “dukkhāya vedanāya sampayuttā”tipi, “adukkhamasukhāya vedanāya sampayuttā”tipi.


pli: Tayo khandhā siyā sukhāya vedanāya sampayuttā, siyā dukkhāya vedanāya sampayuttā, siyā adukkhamasukhāya vedanāya sampayuttā.


pli: Dasāyatanā na vattabbā “sukhāya vedanāya sampayuttā”tipi, “dukkhāya vedanāya sampayuttā”tipi, “adukkhamasukhāya vedanāya sampayuttā”tipi.


pli: Manāyatanaṁ siyā sukhāya vedanāya sampayuttaṁ, siyā dukkhāya vedanāya sampayuttaṁ, siyā adukkhamasukhāya vedanāya sampayuttaṁ.


pli: Dhammāyatanaṁ siyā sukhāya vedanāya sampayuttaṁ, siyā dukkhāya vedanāya sampayuttaṁ, siyā adukkhamasukhāya vedanāya sampayuttaṁ, siyā na vattabbaṁ “sukhāya vedanāya sampayuttan”tipi, “dukkhāya vedanāya sampayuttan”tipi, “adukkhamasukhāya vedanāya sampayuttan”tipi.


pli: Dasa dhātuyo na vattabbā “sukhāya vedanāya sampayuttā”tipi, “dukkhāya vedanāya sampayuttā”tipi, “adukkhamasukhāya vedanāya sampayuttā”tipi.


pli: Pañca dhātuyo adukkhamasukhāya vedanāya sampayuttā, kāyaviññāṇadhātu siyā sukhāya vedanāya sampayuttā, siyā dukkhāya vedanāya sampayuttā.


pli: Manoviññāṇadhātu siyā sukhāya vedanāya sampayuttā, siyā dukkhāya vedanāya sampayuttā, siyā adukkhamasukhāya vedanāya sampayuttā.


pli: Dhammadhātu siyā sukhāya vedanāya sampayuttā, siyā dukkhāya vedanāya sampayuttā, siyā adukkhamasukhāya vedanāya sampayuttā, siyā na vattabbā “sukhāya vedanāya sampayuttā”tipi, “dukkhāya vedanāya sampayuttā”tipi, “adukkhamasukhāya vedanāya sampayuttā”tipi.


pli: Dve saccā siyā sukhāya vedanāya sampayuttā, siyā adukkhamasukhāya vedanāya sampayuttā.


pli: Nirodhasaccaṁ na vattabbaṁ “sukhāya vedanāya sampayuttan”tipi, “dukkhāya vedanāya sampayuttan”tipi, “adukkhamasukhāya vedanāya sampayuttan”tipi.


pli: Dukkhasaccaṁ siyā sukhāya vedanāya sampayuttaṁ, siyā dukkhāya vedanāya sampayuttaṁ, siyā adukkhamasukhāya vedanāya sampayuttaṁ, siyā na vattabbaṁ “sukhāya vedanāya sampayuttan”tipi, “dukkhāya vedanāya sampayuttan”tipi, “adukkhamasukhāya vedanāya sampayuttan”tipi.


pli: Dvādasindriyā na vattabbā “sukhāya vedanāya sampayuttā”tipi, “dukkhāya vedanāya sampayuttā”tipi, “adukkhamasukhāya vedanāya sampayuttā”tipi.


pli: Cha indriyā siyā sukhāya vedanāya sampayuttā, siyā adukkhamasukhāya vedanāya sampayuttā.


pli: Tīṇindriyā siyā sukhāya vedanāya sampayuttā, siyā dukkhāya vedanāya sampayuttā, siyā adukkhamasukhāya vedanāya sampayuttā.


pli: Jīvitindriyaṁ siyā sukhāya vedanāya sampayuttaṁ, siyā dukkhāya vedanāya sampayuttaṁ, siyā adukkhamasukhāya vedanāya sampayuttaṁ, siyā na vattabbaṁ “sukhāya vedanāya sampayuttan”tipi, “dukkhāya vedanāya sampayuttan”tipi, “adukkhamasukhāya vedanāya sampayuttan”tipi.


pli: Doso akusalahetu dukkhāya vedanāya sampayutto.


pli: Satta hetū siyā sukhāya vedanāya sampayuttā, siyā adukkhamasukhāya vedanāya sampayuttā.


pli: Moho akusalahetu siyā sukhāya vedanāya sampayutto, siyā dukkhāya vedanāya sampayutto, siyā adukkhamasukhāya vedanāya sampayutto.


pli: Kabaḷīkāro āhāro na vattabbo “sukhāya vedanāya sampayutto”tipi, “dukkhāya vedanāya sampayutto”tipi, “adukkhamasukhāya vedanāya sampayutto”tipi.


pli: Tayo āhārā siyā sukhāya vedanāya sampayuttā, siyā dukkhāya vedanāya sampayuttā, siyā adukkhamasukhāya vedanāya sampayuttā.


pli: Pañca phassā adukkhamasukhāya vedanāya sampayuttā.


pli: Kāyaviññāṇadhātusamphasso siyā sukhāya vedanāya sampayutto, siyā dukkhāya vedanāya sampayutto.


pli: Manoviññāṇadhātusamphasso siyā sukhāya vedanāya sampayutto, siyā dukkhāya vedanāya sampayutto, siyā adukkhamasukhāya vedanāya sampayutto.


pli: Satta vedanā na vattabbā “sukhāya vedanāya sampayuttā”tipi, “dukkhāya vedanāya sampayuttā”tipi, “adukkhamasukhāya vedanāya sampayuttā”tipi.


pli: Pañca saññā …pe…


pli: pañca cetanā …pe…


pli: pañca cittā adukkhamasukhāya vedanāya sampayuttā, kāyaviññāṇadhātu siyā sukhāya vedanāya sampayuttā, siyā dukkhāya vedanāya sampayuttā.


pli: Manoviññāṇadhātu siyā sukhāya vedanāya sampayuttā, siyā dukkhāya vedanāya sampayuttā, siyā adukkhamasukhāya vedanāya sampayuttā. –12


pli: 10.3. Vipākattika


pli: Pañcannaṁ khandhānaṁ kati vipākā, kati vipākadhammadhammā, kati nevavipākanavipākadhammadhammā …pe…


pli: sattannaṁ cittānaṁ kati vipākā, kati vipākadhammadhammā, kati nevavipākanavipākadhammadhammā?


pli: Cattāro khandhā siyā vipākā, siyā vipākadhammadhammā, siyā nevavipākanavipākadhammadhammā.


pli: Dvāyatanā siyā vipākā, siyā vipākadhammadhammā, siyā nevavipākanavipākadhammadhammā.


pli: Pañca dhātuyo vipākā.


pli: Manodhātu siyā vipākā, siyā nevavipākanavipākadhammadhammā.


pli: Dve dhātuyo siyā vipākā siyā vipākadhammadhammā, siyā nevavipākanavipākadhammadhammā.


pli: Dve saccā vipākadhammadhammā.


pli: Dukkhasaccaṁ siyā vipākaṁ, siyā vipākadhammadhammaṁ, siyā nevavipākanavipākadhammadhammaṁ.


pli: Tīṇindriyā vipākā.


pli: Dvindriyā vipākadhammadhammā.


pli: Aññindriyaṁ siyā vipākaṁ, siyā vipākadhammadhammaṁ.


pli: Navindriyā siyā vipākā, siyā vipākadhammadhammā, siyā nevavipākanavipākadhammadhammā.


pli: Cha hetū vipākadhammadhammā.


pli: Tayo abyākatahetū siyā vipākā, siyā nevavipākanavipākadhammadhammā.


pli: Tayo āhārā siyā vipākā, siyā vipākadhammadhammā, siyā nevavipākanavipākadhammadhammā.


pli: Pañca phassā vipākā.


pli: Manodhātusamphasso siyā vipāko, siyā nevavipākanavipākadhammadhammo.


pli: Manoviññāṇadhātusamphasso siyā vipāko, siyā vipākadhammadhammo, siyā nevavipākanavipākadhammadhammo.


pli: Pañca vedanā …pe…


pli: pañca saññā …pe…


pli: pañca cetanā …pe…


pli: pañca cittā vipākā.


pli: Manodhātu siyā vipākā, siyā nevavipākanavipākadhammadhammā.


pli: Manoviññāṇadhātu siyā vipākā, siyā vipākadhammadhammā, siyā nevavipākanavipākadhammadhammā.


pli: 10.4. Upādinnattika


pli: Pañcannaṁ khandhānaṁ kati upādinnupādāniyā, kati anupādinnupādāniyā, kati anupādinnaanupādāniyā …pe…


pli: sattannaṁ cittānaṁ kati upādinnupādāniyā, kati anupādinnupādāniyā, kati anupādinnaanupādāniyā?


pli: Rūpakkhandho siyā upādinnupādāniyo, siyā anupādinnupādāniyo.


pli: Cattāro khandhā siyā upādinnupādāniyā, siyā anupādinnupādāniyā, siyā anupādinnaanupādāniyā.


pli: Pañcāyatanā upādinnupādāniyā.


pli: Saddāyatanaṁ anupādinnupādāniyaṁ.


pli: Cattāro āyatanā siyā upādinnupādāniyā, siyā anupādinnupādāniyā.


pli: Dvāyatanā siyā upādinnupādāniyā, siyā anupādinnupādāniyā, siyā anupādinnaanupādāniyā.


pli: Dasa dhātuyo upādinnupādāniyā.


pli: Saddadhātu anupādinnupādāniyā.


pli: Pañca dhātuyo siyā upādinnupādāniyā, siyā anupādinnupādāniyā.


pli: Dve dhātuyo siyā upādinnupādāniyā, siyā anupādinnupādāniyā, siyā anupādinnaanupādāniyā.


pli: Samudayasaccaṁ anupādinnupādāniyaṁ.


pli: Dve saccā anupādinnaanupādāniyā.


pli: Dukkhasaccaṁ siyā upādinnupādāniyaṁ, siyā anupādinnupādāniyaṁ.


pli: Navindriyā upādinnupādāniyā.


pli: Domanassindriyaṁ anupādinnupādāniyaṁ.


pli: Tīṇindriyā anupādinnaanupādāniyā.


pli: Navindriyā siyā upādinnupādāniyā, siyā anupādinnupādāniyā, siyā anupādinnaanupādāniyā.


pli: Tayo akusalahetū anupādinnupādāniyā.


pli: Tayo kusalahetū siyā anupādinnupādāniyā, siyā anupādinnaanupādāniyā.


pli: Tayo abyākatahetū siyā upādinnupādāniyā, siyā anupādinnupādāniyā, siyā anupādinnaanupādāniyā.


pli: Kabaḷīkāro āhāro siyā upādinnupādāniyo, siyā anupādinnupādāniyo.


pli: Tayo āhārā siyā upādinnupādāniyā, siyā anupādinnupādāniyā, siyā anupādinnaanupādāniyā.


pli: Pañca phassā upādinnupādāniyā.


pli: Manodhātusamphasso siyā upādinnupādāniyo, siyā anupādinnupādāniyo.


pli: Manoviññāṇadhātusamphasso siyā upādinnupādāniyo, siyā anupādinnupādāniyo, siyā anupādinnaanupādāniyo.


pli: Pañca vedanā …pe…


pli: pañca saññā …pe…


pli: pañca cetanā …pe…


pli: pañca cittā upādinnupādāniyā.


pli: Manodhātu siyā upādinnupādāniyā, siyā anupādinnupādāniyā.


pli: Manoviññāṇadhātu siyā upādinnupādāniyā, siyā anupādinnupādāniyā, siyā anupādinnaanupādāniyā.


pli: 10.5. Vitakkattika


pli: Pañcannaṁ khandhānaṁ kati savitakkasavicārā, kati avitakkavicāramattā, kati avitakkaavicārā …pe…


pli: sattannaṁ cittānaṁ kati savitakkasavicārā, kati avitakkavicāramattā, kati avitakkaavicārā?


pli: Rūpakkhandho avitakkaavicāro.


pli: Tayo khandhā siyā savitakkasavicārā, siyā avitakkavicāramattā, siyā avitakkaavicārā.


pli: Saṅkhārakkhandho siyā savitakkasavicāro, siyā avitakkavicāramatto, siyā avitakkaavicāro siyā na vattabbo “savitakkasavicāro”tipi, “avitakkavicāramatto”tipi, “avitakkaavicāro”tipi.


pli: Dasāyatanā avitakkaavicārā.


pli: Manāyatanaṁ siyā savitakkasavicāraṁ, siyā avitakkavicāramattaṁ, siyā avitakkaavicāraṁ.


pli: Dhammāyatanaṁ siyā savitakkasavicāraṁ, siyā avitakkavicāramattaṁ, siyā avitakkaavicāraṁ, siyā na vattabbaṁ “savitakkasavicāran”tipi, “avitakkavicāramattan”tipi, “avitakkaavicāran”tipi.


pli: Pannarasa dhātuyo avitakkaavicārā.


pli: Manodhātu savitakkasavicārā.


pli: Manoviññāṇadhātu siyā savitakkasavicārā, siyā avitakkavicāramattā, siyā avitakkaavicārā.


pli: Dhammadhātu siyā savitakkasavicārā, siyā avitakkavicāramattā, siyā avitakkaavicārā, siyā na vattabbā “savitakkasavicārā”tipi, “avitakkavicāramattā”tipi, “avitakkaavicārā”tipi.


pli: Samudayasaccaṁ savitakkasavicāraṁ.


pli: Nirodhasaccaṁ avitakkaavicāraṁ.


pli: Maggasaccaṁ siyā savitakkasavicāraṁ, siyā avitakkavicāramattaṁ, siyā avitakkaavicāraṁ.


pli: Dukkhasaccaṁ siyā savitakkasavicāraṁ, siyā avitakkavicāramattaṁ, siyā avitakkaavicāraṁ, siyā na vattabbaṁ “savitakkasavicāran”tipi, “avitakkavicāramattan”tipi, “avitakkaavicāran”tipi.


pli: Navindriyā avitakkaavicārā.


pli: Domanassindriyaṁ savitakkasavicāraṁ.


pli: Upekkhindriyaṁ siyā savitakkasavicāraṁ, siyā avitakkaavicāraṁ.


pli: Ekādasindriyā siyā savitakkasavicārā, siyā avitakkavicāramattā, siyā avitakkaavicārā.


pli: Tayo akusalahetū savitakkasavicārā.


pli: Cha hetū siyā savitakkasavicārā, siyā avitakkavicāramattā, siyā avitakkaavicārā.


pli: Kabaḷīkāro āhāro avitakkaavicāro.


pli: Tayo āhārā siyā savitakkasavicārā, siyā avitakkavicāramattā, siyā avitakkaavicārā.


pli: Pañca phassā avitakkaavicārā.


pli: Manodhātusamphasso savitakkasavicāro.


pli: Manoviññāṇadhātusamphasso siyā savitakkasavicāro, siyā avitakkavicāramatto, siyā avitakkaavicāro.


pli: Pañca vedanā …pe…


pli: pañca saññā …pe…


pli: pañca cetanā …pe…


pli: pañca cittā avitakkaavicārā manodhātu savitakkasavicārā, manoviññāṇadhātu siyā savitakkasavicārā, siyā avitakkavicāramattā, siyā avitakkaavicārā.


pli: 11. Rūpaduka


pli: Pañcannaṁ khandhānaṁ kati rūpā, kati arūpā …pe…


pli: sattannaṁ cittānaṁ kati rūpā, kati arūpā?


pli: Rūpakkhandho rūpaṁ.


pli: Cattāro khandhā arūpā.


pli: Dasāyatanā rūpā.


pli: Manāyatanaṁ arūpaṁ.


pli: Dhammāyatanaṁ siyā rūpaṁ, siyā arūpaṁ.


pli: Dasa dhātuyo rūpā.


pli: Satta dhātuyo arūpā.


pli: Dhammadhātu siyā rūpā, siyā arūpā.


pli: Tīṇi saccāni arūpā.


pli: Dukkhasaccaṁ siyā rūpaṁ, siyā arūpaṁ.


pli: Sattindriyā rūpā.


pli: Cuddasindriyā arūpā.


pli: Jīvitindriyaṁ siyā rūpaṁ, siyā arūpaṁ.


pli: Nava hetū arūpā.


pli: Kabaḷīkāro āhāro rūpaṁ.


pli: Tayo āhārā arūpā.


pli: Satta phassā arūpā.


pli: Satta vedanā …pe…


pli: satta saññā …pe…


pli: satta cetanā satta cittā arūpā.


pli: 12. Lokiyaduka


pli: Pañcannaṁ khandhānaṁ kati lokiyā, kati lokuttarā?


pli: Dvādasannaṁ āyatanānaṁ kati lokiyā, kati lokuttarā?


pli: Aṭṭhārasannaṁ dhātūnaṁ kati lokiyā, kati lokuttarā?


pli: Catunnaṁ saccānaṁ kati lokiyā, kati lokuttarā …pe…


pli: sattannaṁ cittānaṁ kati lokiyā, kati lokuttarā?


pli: Rūpakkhandho lokiyo.


pli: Cattāro khandhā siyā lokiyā, siyā lokuttarā.


pli: Dasāyatanā lokiyā.


pli: Dve āyatanā siyā lokiyā, siyā lokuttarā.


pli: Soḷasa dhātuyo lokiyā.


pli: Dve dhātuyo siyā lokiyā, siyā lokuttarā.


pli: Dve saccā lokiyā.


pli: Dve saccā lokuttarā.


pli: Dasindriyā lokiyā.


pli: Tīṇindriyā lokuttarā.


pli: Navindriyā siyā lokiyā, siyā lokuttarā.


pli: Tayo akusalahetū lokiyā.


pli: Cha hetū siyā lokiyā, siyā lokuttarā.


pli: Kabaḷīkāro āhāro lokiyo.


pli: Tayo āhārā siyā lokiyā, siyā lokuttarā.


pli: Cha phassā lokiyā.


pli: Manoviññāṇadhātusamphasso siyā lokiyo, siyā lokuttaro.


pli: Cha vedanā lokiyā.


pli: Manoviññāṇadhātusamphassajā vedanā siyā lokiyā, siyā lokuttarā.


pli: Cha saññā lokiyā.


pli: Manoviññāṇadhātusamphassajā saññā siyā lokiyā, siyā lokuttarā.


pli: Cha cetanā lokiyā.


pli: Manoviññāṇadhātusamphassajā cetanā siyā lokiyā, siyā lokuttarā.


pli: Cha cittā lokiyā.


pli: Manoviññāṇadhātu siyā lokiyā, siyā lokuttarāti.


pli: Abhiññā dve sārammaṇā,


pli: diṭṭhā kusalavedanā;


pli: Vipākā ca upādinnā,


pli: vitakkaṁ rūpalokiyāti.


pli: Dhammahadayavibhaṅgo niṭṭhito.


pli: Vibhaṅgapakaraṇaṁ niṭṭhitaṁ.


title_pli: Vibhaṅga Āyatanavibhaṅga

pli: Āyatanavibhaṅga


pli: 1. Suttantabhājanīya


pli: Dvādasāyatanāni—


pli: cakkhāyatanaṁ, rūpāyatanaṁ, sotāyatanaṁ, saddāyatanaṁ, ghānāyatanaṁ, gandhāyatanaṁ, jivhāyatanaṁ, rasāyatanaṁ, kāyāyatanaṁ, phoṭṭhabbāyatanaṁ, manāyatanaṁ, dhammāyatanaṁ.


pli: Cakkhuṁ aniccaṁ dukkhaṁ anattā vipariṇāmadhammaṁ.


pli: Rūpā aniccā dukkhā anattā vipariṇāmadhammā.


pli: Sotaṁ aniccaṁ dukkhaṁ anattā vipariṇāmadhammaṁ.


pli: Saddā aniccā dukkhā anattā vipariṇāmadhammā.


pli: Ghānaṁ aniccaṁ dukkhaṁ anattā vipariṇāmadhammaṁ.


pli: Gandhā aniccā dukkhā anattā vipariṇāmadhammā.


pli: Jivhā aniccā dukkhā anattā vipariṇāmadhammā.


pli: Rasā aniccā dukkhā anattā vipariṇāmadhammā.


pli: Kāyo anicco dukkho anattā vipariṇāmadhammo.


pli: Phoṭṭhabbā aniccā dukkhā anattā vipariṇāmadhammā.


pli: Mano anicco dukkho anattā vipariṇāmadhammo.


pli: Dhammā aniccā dukkhā anattā vipariṇāmadhammā.


pli: Suttantabhājanīyaṁ.


pli: 2. Abhidhammabhājanīya


pli: cakkhāyatanaṁ, sotāyatanaṁ, ghānāyatanaṁ, jivhāyatanaṁ, kāyāyatanaṁ, manāyatanaṁ, rūpāyatanaṁ, saddāyatanaṁ, gandhāyatanaṁ, rasāyatanaṁ, phoṭṭhabbāyatanaṁ, dhammāyatanaṁ.


pli: Tattha katamaṁ cakkhāyatanaṁ?


pli: Yaṁ cakkhu catunnaṁ mahābhūtānaṁ upādāya pasādo attabhāvapariyāpanno anidassano sappaṭigho, yena cakkhunā anidassanena sappaṭighena rūpaṁ sanidassanaṁ sappaṭighaṁ passi vā passati vā passissati vā passe vā, cakkhumpetaṁ cakkhāyatanampetaṁ cakkhudhātupesā cakkhundriyampetaṁ lokopeso dvārāpesā samuddopeso paṇḍarampetaṁ khettampetaṁ vatthumpetaṁ nettampetaṁ nayanampetaṁ orimaṁ tīrampetaṁ suñño gāmopeso.


pli: Idaṁ vuccati “cakkhāyatanaṁ”.


pli: Tattha katamaṁ sotāyatanaṁ?


pli: Yaṁ sotaṁ catunnaṁ mahābhūtānaṁ upādāya pasādo attabhāvapariyāpanno anidassano sappaṭigho, yena sotena anidassanena sappaṭighena saddaṁ anidassanaṁ sappaṭighaṁ suṇi vā suṇāti vā suṇissati vā suṇe vā, sotampetaṁ sotāyatanampetaṁ sotadhātupesā sotindriyampetaṁ lokopeso dvārāpesā samuddopeso paṇḍarampetaṁ khettampetaṁ vatthumpetaṁ orimaṁ tīrampetaṁ suñño gāmopeso.


pli: Idaṁ vuccati “sotāyatanaṁ”.


pli: Tattha katamaṁ ghānāyatanaṁ?


pli: Yaṁ ghānaṁ catunnaṁ mahābhūtānaṁ upādāya pasādo attabhāvapariyāpanno anidassano sappaṭigho, yena ghānena anidassanena sappaṭighena gandhaṁ anidassanaṁ sappaṭighaṁ ghāyi vā ghāyati vā ghāyissati vā ghāye vā, ghānampetaṁ ghānāyatanampetaṁ ghānadhātupesā ghānindriyampetaṁ lokopeso dvārāpesā samuddopeso paṇḍarampetaṁ khettampetaṁ vatthumpetaṁ orimaṁ tīrampetaṁ suñño gāmopeso.


pli: Idaṁ vuccati “ghānāyatanaṁ”.


pli: Tattha katamaṁ jivhāyatanaṁ?


pli: Yā jivhā catunnaṁ mahābhūtānaṁ upādāya pasādo attabhāvapariyāpanno anidassano sappaṭigho, yāya jivhāya anidassanāya sappaṭighāya rasaṁ anidassanaṁ sappaṭighaṁ sāyi vā sāyati vā sāyissati vā sāye vā, jivhāpesā jivhāyatanampetaṁ jivhādhātupesā jivhindriyampetaṁ lokopeso dvārāpesā samuddopeso paṇḍarampetaṁ khettampetaṁ vatthumpetaṁ orimaṁ tīrampetaṁ suñño gāmopeso.


pli: Idaṁ vuccati “jivhāyatanaṁ”.


pli: Tattha katamaṁ kāyāyatanaṁ?


pli: Yo kāyo catunnaṁ mahābhūtānaṁ upādāya pasādo attabhāvapariyāpanno anidassano sappaṭigho, yena kāyena anidassanena sappaṭighena phoṭṭhabbaṁ anidassanaṁ sappaṭighaṁ phusi vā phusati vā phusissati vā phuse vā, kāyopeso kāyāyatanampetaṁ kāyadhātupesā kāyindriyampetaṁ lokopeso dvārāpesā samuddopeso paṇḍarampetaṁ khettampetaṁ vatthumpetaṁ orimaṁ tīrampetaṁ suñño gāmopeso.


pli: Idaṁ vuccati “kāyāyatanaṁ”.


pli: Tattha katamaṁ manāyatanaṁ?


pli: Ekavidhena manāyatanaṁ—


pli: phassasampayuttaṁ.


pli: Duvidhena manāyatanaṁ—


pli: atthi sahetukaṁ, atthi ahetukaṁ.


pli: Tividhena manāyatanaṁ—


pli: atthi kusalaṁ, atthi akusalaṁ, atthi abyākataṁ.


pli: Catubbidhena manāyatanaṁ—


pli: atthi kāmāvacaraṁ, atthi rūpāvacaraṁ, atthi arūpāvacaraṁ, atthi apariyāpannaṁ.


pli: Pañcavidhena manāyatanaṁ—


pli: atthi sukhindriyasampayuttaṁ, atthi dukkhindriyasampayuttaṁ, atthi somanassindriyasampayuttaṁ, atthi domanassindriyasampayuttaṁ, atthi upekkhindriyasampayuttaṁ.


pli: Chabbidhena manāyatanaṁ—


pli: cakkhuviññāṇaṁ, sotaviññāṇaṁ, ghānaviññāṇaṁ, jivhāviññāṇaṁ, kāyaviññāṇaṁ, manoviññāṇaṁ.


pli: Evaṁ chabbidhena manāyatanaṁ.


pli: Sattavidhena manāyatanaṁ—


pli: cakkhuviññāṇaṁ, sotaviññāṇaṁ, ghānaviññāṇaṁ, jivhāviññāṇaṁ, kāyaviññāṇaṁ, manodhātu, manoviññāṇadhātu.


pli: Evaṁ sattavidhena manāyatanaṁ.


pli: Aṭṭhavidhena manāyatanaṁ—


pli: cakkhuviññāṇaṁ, sotaviññāṇaṁ, ghānaviññāṇaṁ, jivhāviññāṇaṁ, kāyaviññāṇaṁ atthi sukhasahagataṁ, atthi dukkhasahagataṁ, manodhātu, manoviññāṇadhātu.


pli: Evaṁ aṭṭhavidhena manāyatanaṁ.


pli: Navavidhena manāyatanaṁ—


pli: cakkhuviññāṇaṁ, sotaviññāṇaṁ, ghānaviññāṇaṁ, jivhāviññāṇaṁ, kāyaviññāṇaṁ, manodhātu, manoviññāṇadhātu atthi kusalaṁ, atthi akusalaṁ, atthi abyākataṁ.


pli: Evaṁ navavidhena manāyatanaṁ.


pli: Dasavidhena manāyatanaṁ—


pli: cakkhuviññāṇaṁ, sotaviññāṇaṁ, ghānaviññāṇaṁ, jivhāviññāṇaṁ, kāyaviññāṇaṁ atthi sukhasahagataṁ, atthi dukkhasahagataṁ, manodhātu, manoviññāṇadhātu atthi kusalaṁ, atthi akusalaṁ, atthi abyākataṁ.


pli: Evaṁ dasavidhena manāyatanaṁ.


pli: Ekavidhena manāyatanaṁ—


pli: phassasampayuttaṁ.


pli: Duvidhena manāyatanaṁ—


pli: atthi sahetukaṁ, atthi ahetukaṁ.


pli: Tividhena manāyatanaṁ—


pli: atthi sukhāya vedanāya sampayuttaṁ, atthi dukkhāya vedanāya sampayuttaṁ, atthi adukkhamasukhāya vedanāya sampayuttaṁ …pe….


pli: Evaṁ bahuvidhena manāyatanaṁ.


pli: Idaṁ vuccati “manāyatanaṁ”.


pli: Tattha katamaṁ rūpāyatanaṁ?


pli: Yaṁ rūpaṁ catunnaṁ mahābhūtānaṁ upādāya vaṇṇanibhā sanidassanaṁ sappaṭighaṁ nīlaṁ pītakaṁ lohitakaṁ odātaṁ kāḷakaṁ mañjiṭṭhakaṁ hari harivaṇṇaṁ ambaṅkuravaṇṇaṁ dīghaṁ rassaṁ aṇuṁ thūlaṁ vaṭṭaṁ parimaṇḍalaṁ caturassaṁ chaḷaṁsaṁ aṭṭhaṁsaṁ soḷasaṁsaṁ ninnaṁ thalaṁ chāyā ātapo āloko andhakāro abbhā mahikā dhūmo rajo candamaṇḍalassa vaṇṇanibhā sūriyamaṇḍalassa vaṇṇanibhā tārakarūpānaṁ vaṇṇanibhā ādāsamaṇḍalassa vaṇṇanibhā maṇisaṅkhamuttaveḷuriyassa vaṇṇanibhā jātarūparajatassa vaṇṇanibhā, yaṁ vā panaññampi atthi rūpaṁ catunnaṁ mahābhūtānaṁ upādāya vaṇṇanibhā sanidassanaṁ sappaṭighaṁ, yaṁ rūpaṁ sanidassanaṁ sappaṭighaṁ cakkhunā anidassanena sappaṭighena passi vā passati vā passissati vā passe vā, rūpampetaṁ rūpāyatanampetaṁ rūpadhātupesā.


pli: Idaṁ vuccati “rūpāyatanaṁ”.


pli: Tattha katamaṁ saddāyatanaṁ?


pli: Yo saddo catunnaṁ mahābhūtānaṁ upādāya anidassano sappaṭigho bherisaddo mudiṅgasaddo saṅkhasaddo paṇavasaddo gītasaddo vāditasaddo sammasaddo pāṇisaddo sattānaṁ nigghosasaddo dhātūnaṁ sannighātasaddo vātasaddo udakasaddo manussasaddo amanussasaddo, yo vā panaññopi atthi saddo catunnaṁ mahābhūtānaṁ upādāya anidassano sappaṭigho, yaṁ saddaṁ anidassanaṁ sappaṭighaṁ sotena anidassanena sappaṭighena suṇi vā suṇāti vā suṇissati vā suṇe vā, saddopeso saddāyatanampetaṁ saddadhātupesā.


pli: Idaṁ vuccati “saddāyatanaṁ”.


pli: Tattha katamaṁ gandhāyatanaṁ?


pli: Yo gandho catunnaṁ mahābhūtānaṁ upādāya anidassano sappaṭigho mūlagandho sāragandho tacagandho pattagandho pupphagandho phalagandho āmagandho vissagandho sugandho duggandho, yo vā panaññopi atthi gandho catunnaṁ mahābhūtānaṁ upādāya anidassano sappaṭigho, yaṁ gandhaṁ anidassanaṁ sappaṭighaṁ ghānena anidassanena sappaṭighena ghāyi vā ghāyati vā ghāyissati vā ghāye vā, gandhopeso gandhāyatanampetaṁ gandhadhātupesā.


pli: Idaṁ vuccati “gandhāyatanaṁ”.


pli: Tattha katamaṁ rasāyatanaṁ?


pli: Yo raso catunnaṁ mahābhūtānaṁ upādāya anidassano sappaṭigho mūlaraso khandharaso tacaraso pattaraso puppharaso phalaraso ambilaṁ madhuraṁ tittakaṁ kaṭukaṁ loṇikaṁ khārikaṁ lambikaṁ kasāvo sādu asādu, yo vā panaññopi atthi raso catunnaṁ mahābhūtānaṁ upādāya anidassano sappaṭigho, yaṁ rasaṁ anidassanaṁ sappaṭighaṁ jivhāya anidassanāya sappaṭighāya sāyi vā sāyati vā sāyissati vā sāye vā, rasopeso rasāyatanampetaṁ rasadhātupesā.


pli: Idaṁ vuccati “rasāyatanaṁ”.


pli: Tattha katamaṁ phoṭṭhabbāyatanaṁ?


pli: Pathavīdhātu tejodhātu vāyodhātu kakkhaḷaṁ mudukaṁ saṇhaṁ pharusaṁ sukhasamphassaṁ dukkhasamphassaṁ garukaṁ lahukaṁ, yaṁ phoṭṭhabbaṁ anidassanaṁ sappaṭighaṁ kāyena anidassanena sappaṭighena phusi vā phusati vā phusissati vā phuse vā, phoṭṭhabbopeso phoṭṭhabbāyatanampetaṁ phoṭṭhabbadhātupesā.


pli: Idaṁ vuccati “phoṭṭhabbāyatanaṁ”.


pli: Tattha katamaṁ dhammāyatanaṁ?


pli: Vedanākkhandho, saññākkhandho, saṅkhārakkhandho, yañca rūpaṁ anidassanaappaṭighaṁ dhammāyatanapariyāpannaṁ, asaṅkhatā ca dhātu.


pli: Tattha katamo vedanākkhandho?


pli: Ekavidhena vedanākkhandho—


pli: phassasampayutto.


pli: Duvidhena vedanākkhandho—


pli: atthi sahetuko, atthi ahetuko.


pli: Tividhena vedanākkhandho—


pli: atthi kusalo, atthi akusalo, atthi abyākato …pe…


pli: evaṁ dasavidhena vedanākkhandho …pe…


pli: evaṁ bahuvidhena vedanākkhandho.


pli: Ayaṁ vuccati “vedanākkhandho”.


pli: Tattha katamo saññākkhandho?


pli: Ekavidhena saññākkhandho—


pli: Duvidhena saññākkhandho—


pli: Tividhena saññākkhandho—


pli: evaṁ dasavidhena saññākkhandho …pe…


pli: evaṁ bahuvidhena saññākkhandho.


pli: Ayaṁ vuccati “saññākkhandho”.


pli: Tattha katamo saṅkhārakkhandho?


pli: Ekavidhena saṅkhārakkhandho—


pli: cittasampayutto.


pli: Duvidhena saṅkhārakkhandho—


pli: atthi hetu, atthi na hetu.


pli: Tividhena saṅkhārakkhandho—


pli: atthi kusalo, atthi akusalo, atthi abyākato …pe…


pli: evaṁ dasavidhena saṅkhārakkhandho …pe…


pli: evaṁ bahuvidhena saṅkhārakkhandho.


pli: Ayaṁ vuccati “saṅkhārakkhandho”.


pli: Tattha katamaṁ rūpaṁ anidassanaappaṭighaṁ dhammāyatanapariyāpannaṁ?


pli: Itthindriyaṁ purisindriyaṁ …pe… kabaḷīkāro āhāro.


pli: Idaṁ vuccati rūpaṁ “anidassanaappaṭighaṁ dhammāyatanapariyāpannaṁ”.


pli: Tattha katamā asaṅkhatā dhātu?


pli: Rāgakkhayo, dosakkhayo, mohakkhayo—


pli: ayaṁ vuccati “asaṅkhatā dhātu”.


pli: Idaṁ vuccati dhammāyatanaṁ.


pli: Abhidhammabhājanīyaṁ.


pli: 3. Pañhāpucchaka


pli: Dvādasāyatanāni—


pli: cakkhāyatanaṁ, rūpāyatanaṁ, sotāyatanaṁ, saddāyatanaṁ, ghānāyatanaṁ, gandhāyatanaṁ, jivhāyatanaṁ, rasāyatanaṁ, kāyāyatanaṁ, phoṭṭhabbāyatanaṁ, manāyatanaṁ, dhammāyatanaṁ.


pli: Dvādasannaṁ āyatanānaṁ kati kusalā, kati akusalā, kati abyākatā …pe… kati saraṇā, kati araṇā?


pli: Dasāyatanā abyākatā.


pli: Dvāyatanā siyā kusalā, siyā akusalā, siyā abyākatā.


pli: Dasāyatanā na vattabbā—


pli: “sukhāya vedanāya sampayuttā”tipi, “dukkhāya vedanāya sampayuttā”tipi, “adukkhamasukhāya vedanāya sampayuttā”tipi.


pli: Manāyatanaṁ siyā sukhāya vedanāya sampayuttaṁ, siyā dukkhāya vedanāya sampayuttaṁ, siyā adukkhamasukhāya vedanāya sampayuttaṁ.


pli: Dhammāyatanaṁ siyā sukhāya vedanāya sampayuttaṁ, siyā dukkhāya vedanāya sampayuttaṁ, siyā adukkhamasukhāya vedanāya sampayuttaṁ, siyā na vattabbaṁ—“sukhāya vedanāya sampayuttan”tipi, “dukkhāya vedanāya sampayuttan”tipi, “adukkhamasukhāya vedanāya sampayuttan”tipi.


pli: Dvāyatanā siyā vipākā, siyā vipākadhammadhammā, siyā nevavipākanavipākadhammadhammā.


pli: Pañcāyatanā upādinnupādāniyā.


pli: Saddāyatanaṁ anupādinnupādāniyaṁ.


pli: Cattāro āyatanā siyā upādinnupādāniyā, siyā anupādinnupādāniyā, siyā anupādāniyā.


pli: Dvāyatanā siyā upādinnupādāniyā, siyā anupādinnupādāniyā, siyā anupādinnaanupādāniyā.


pli: Dasāyatanā asaṅkiliṭṭhasaṅkilesikā.


pli: Dvāyatanā siyā saṅkiliṭṭhasaṅkilesikā, siyā asaṅkiliṭṭhasaṅkilesikā, siyā asaṅkiliṭṭhaasaṅkilesikā.


pli: Dasāyatanā avitakkaavicārā.


pli: Manāyatanaṁ siyā savitakkasavicāraṁ, siyā avitakkavicāramattaṁ, siyā avitakkaavicāraṁ.


pli: Dhammāyatanaṁ siyā savitakkasavicāraṁ, siyā avitakkavicāramattaṁ, siyā avitakkaavicāraṁ, siyā na vattabbaṁ—“savitakkasavicāran”tipi, “avitakkavicāramattan”tipi, “avitakkaavicāran”tipi.


pli: Dvāyatanā siyā pītisahagatā, siyā sukhasahagatā, siyā upekkhāsahagatā, siyā na vattabbā—“pītisahagatā”tipi, “sukhasahagatā”tipi, “upekkhāsahagatā”tipi.


pli: Dasāyatanā neva dassanena na bhāvanāya pahātabbā.


pli: Dvāyatanā siyā dassanena pahātabbā, siyā bhāvanāya pahātabbā, siyā neva dassanena na bhāvanāya pahātabbā.


pli: Dasāyatanā neva dassanena na bhāvanāya pahātabbahetukā.


pli: Dvāyatanā siyā dassanena na pahātabbahetukā, siyā bhāvanāya pahātabbahetukā, siyā neva dassanena na bhāvanāya pahātabbahetukā.


pli: Dasāyatanā nevācayagāmināpacayagāmino.


pli: Dvāyatanā siyā ācayagāmino, siyā apacayagāmino, siyā nevācayagāmināpacayagāmino.


pli: Dasāyatanā nevasekkhanāsekkhā.


pli: Dvāyatanā siyā sekkhā, siyā asekkhā, siyā nevasekkhanāsekkhā.


pli: Dasāyatanā parittā.


pli: Dvāyatanā siyā parittā, siyā mahaggatā, siyā appamāṇā.


pli: Dasāyatanā anārammaṇā.


pli: Dvāyatanā siyā parittārammaṇā, siyā mahaggatārammaṇā, siyā appamāṇārammaṇā, siyā na vattabbā—“parittārammaṇā”tipi, “mahaggatārammaṇā”tipi, “appamāṇārammaṇā”tipi.


pli: Dasāyatanā majjhimā.


pli: Dvāyatanā siyā hīnā, siyā majjhimā, siyā paṇītā.


pli: Dasāyatanā aniyatā.


pli: Dvāyatanā siyā micchattaniyatā, siyā sammattaniyatā, siyā aniyatā.


pli: Dvāyatanā siyā maggārammaṇā, siyā maggahetukā, siyā maggādhipatino, siyā na vattabbā—“maggārammaṇā”tipi, “maggahetukā”tipi, “maggādhipatino”tipi.


pli: Pañcāyatanā siyā uppannā, siyā uppādino, na vattabbā—


pli: “anuppannā”ti.


pli: Saddāyatanaṁ siyā uppannaṁ, siyā anuppannaṁ, na vattabbaṁ—


pli: “uppādī”ti.


pli: Pañcāyatanā siyā uppannā, siyā anuppannā, siyā uppādino.


pli: Dhammāyatanaṁ siyā uppannaṁ, siyā anuppannaṁ, siyā uppādī, siyā na vattabbaṁ—“uppannan”tipi, “anuppannan”tipi, “uppādī”tipi.


pli: Ekādasāyatanā siyā atītā, siyā anāgatā, siyā paccuppannā.


pli: Dhammāyatanaṁ siyā atītaṁ, siyā anāgataṁ, siyā paccuppannaṁ, siyā na vattabbaṁ—“atītan”tipi, “anāgatan”tipi, “paccuppannan”tipi.


pli: Dvāyatanā siyā atītārammaṇā, siyā anāgatārammaṇā, siyā paccuppannārammaṇā, siyā na vattabbā—“atītārammaṇā”tipi, “anāgatārammaṇā”tipi, “paccuppannārammaṇā”tipi.


pli: Siyā ajjhattā, siyā bahiddhā, siyā ajjhattabahiddhā.


pli: Dasāyatanā anārammaṇā.


pli: Dvāyatanā siyā ajjhattārammaṇā, siyā bahiddhārammaṇā, siyā ajjhattabahiddhārammaṇā, siyā na vattabbā—“ajjhattārammaṇā”tipi, “bahiddhārammaṇā”tipi, “ajjhattabahiddhārammaṇā”tipi.


pli: Rūpāyatanaṁ sanidassanasappaṭighaṁ.


pli: Navāyatanā anidassanasappaṭighā.


pli: Dvāyatanā anidassanaappaṭighā.


pli: 3.2.1. Hetugocchaka


pli: Ekādasāyatanā na hetū.


pli: Dhammāyatanaṁ siyā hetu, siyā na hetu.


pli: Dasāyatanā ahetukā.


pli: Dvāyatanā siyā sahetukā, siyā ahetukā.


pli: Dasāyatanā hetuvippayuttā.


pli: Dvāyatanā siyā hetusampayuttā, siyā hetuvippayuttā.


pli: Dasāyatanā na vattabbā—


pli: “hetū ceva sahetukā cā”tipi, “sahetukā ceva na ca hetū”tipi.


pli: Manāyatanaṁ na vattabbaṁ—


pli: “hetu ceva sahetukañcā”ti, siyā sahetukañceva na ca hetu, siyā na vattabbaṁ—“sahetukañceva na ca hetū”ti.


pli: Dhammāyatanaṁ siyā hetu ceva sahetukañca, siyā sahetukañceva na ca hetu, siyā na vattabbaṁ—“hetu ceva sahetukañcā”tipi, “sahetukañceva na ca hetū”tipi.


pli: “hetū ceva hetusampayuttā cā”tipi, “hetusampayuttā ceva na ca hetū”tipi.


pli: “hetu ceva hetusampayuttañcā”ti, siyā hetusampayuttañceva na ca hetu, siyā na vattabbaṁ—“hetusampayuttañceva na ca hetū”ti.


pli: Dhammāyatanaṁ siyā hetu ceva hetusampayuttañca, siyā hetusampayuttañceva na ca hetu, siyā na vattabbaṁ—“hetu ceva hetusampayuttañcā”tipi, “hetusampayuttañceva na ca hetū”tipi.


pli: Dasāyatanā na hetuahetukā.


pli: Manāyatanaṁ siyā na hetusahetukaṁ, siyā na hetuahetukaṁ.


pli: Dhammāyatanaṁ siyā na hetusahetukaṁ, siyā na hetuahetukaṁ, siyā na vattabbaṁ—“na hetusahetukan”tipi, “na hetuahetukan”tipi.


pli: 3.2.2. Cūḷantaraduka


pli: Ekādasāyatanā sappaccayā.


pli: Dhammāyatanaṁ siyā sappaccayaṁ, siyā appaccayaṁ.


pli: Ekādasāyatanā saṅkhatā.


pli: Dhammāyatanaṁ siyā saṅkhataṁ, siyā asaṅkhataṁ.


pli: Rūpāyatanaṁ sanidassanaṁ.


pli: Ekādasāyatanā anidassanā.


pli: Dasāyatanā sappaṭighā.


pli: Dvāyatanā appaṭighā.


pli: Dasāyatanā rūpā.


pli: Manāyatanaṁ arūpaṁ.


pli: Dhammāyatanaṁ siyā rūpaṁ, siyā arūpaṁ.


pli: Dasāyatanā lokiyā.


pli: Dvāyatanā siyā lokiyā, siyā lokuttarā;


pli: kenaci viññeyyā, kenaci na viññeyyā.


pli: 3.2.3. Āsavagocchaka


pli: Ekādasāyatanā no āsavā.


pli: Dhammāyatanaṁ siyā āsavo, siyā no āsavo.


pli: Dasāyatanā sāsavā.


pli: Dvāyatanā siyā sāsavā, siyā anāsavā.


pli: Dasāyatanā āsavavippayuttā.


pli: Dvāyatanā siyā āsavasampayuttā, siyā āsavavippayuttā.


pli: Dasāyatanā na vattabbā—


pli: “āsavā ceva sāsavā cā”ti, sāsavā ceva no ca āsavā.


pli: Manāyatanaṁ na vattabbaṁ—


pli: “āsavo ceva sāsavañcā”ti, siyā sāsavañceva no ca āsavo, siyā na vattabbaṁ—“sāsavañceva no ca āsavo”ti.


pli: Dhammāyatanaṁ siyā āsavo ceva sāsavañca, siyā sāsavañceva no ca āsavo, siyā na vattabbaṁ—“āsavo ceva sāsavañcā”tipi, “sāsavañceva no ca āsavo”tipi.


pli: “āsavā ceva āsavasampayuttā cā”tipi, “āsavasampayuttā ceva no ca āsavā”tipi.


pli: “āsavo ceva āsavasampayuttañcā”ti, siyā āsavasampayuttañceva no ca āsavo, siyā na vattabbaṁ—“āsavasampayuttañceva no ca āsavo”ti.


pli: Dhammāyatanaṁ siyā āsavo ceva āsavasampayuttañca, siyā āsavasampayuttañceva no ca āsavo, siyā na vattabbaṁ—“āsavo ceva āsavasampayuttañcā”tipi, “āsavasampayuttañceva no ca āsavo”tipi.


pli: Dasāyatanā āsavavippayuttasāsavā.


pli: Dvāyatanā siyā āsavavippayuttasāsavā, siyā āsavavippayuttaanāsavā, siyā na vattabbā—“āsavavippayuttasāsavā”tipi, “āsavavippayuttaanāsavā”tipi.


pli: 3.2.4. Saṁyojanagocchaka


pli: Ekādasāyatanā no saṁyojanā.


pli: Dhammāyatanaṁ siyā saṁyojanaṁ, siyā no saṁyojanaṁ.


pli: Dasāyatanā saṁyojaniyā.


pli: Dvāyatanā siyā saṁyojaniyā, siyā asaṁyojaniyā.


pli: Dasāyatanā saṁyojanavippayuttā.


pli: Dvāyatanā siyā saṁyojanasampayuttā, siyā saṁyojanavippayuttā.


pli: Dasāyatanā na vattabbā—


pli: “saṁyojanā ceva saṁyojaniyā cā”ti, saṁyojaniyā ceva no ca saṁyojanā.


pli: Manāyatanaṁ na vattabbaṁ—


pli: “saṁyojanañceva saṁyojaniyañcā”ti, siyā saṁyojaniyañceva no ca saṁyojanaṁ, siyā na vattabbaṁ—“saṁyojaniyañceva no ca saṁyojanan”ti.


pli: Dhammāyatanaṁ siyā saṁyojanañceva saṁyojaniyañca, siyā saṁyojaniyañceva no ca saṁyojanaṁ, siyā na vattabbaṁ—“saṁyojanañceva saṁyojaniyan”tipi, “saṁyojaniyañceva no ca saṁyojanan”tipi.


pli: “saṁyojanā ceva saṁyojanasampayuttā cā”tipi, “saṁyojanasampayuttā ceva no ca saṁyojanā”tipi.


pli: “saṁyojanañceva saṁyojanasampayuttañcā”ti, siyā saṁyojanasampayuttañceva no ca saṁyojanaṁ, siyā na vattabbaṁ—“saṁyojanasampayuttañceva no ca saṁyojanan”ti.


pli: Dhammāyatanaṁ siyā saṁyojanañceva saṁyojanasampayuttañca, siyā saṁyojanasampayuttañceva no ca saṁyojanaṁ, siyā na vattabbaṁ—“saṁyojanañceva saṁyojanasampayuttañcā”tipi, “saṁyojanasampayuttañceva no ca saṁyojanan”tipi.


pli: Dvāyatanā siyā saṁyojanavippayuttasaṁyojaniyā, siyā saṁyojanavippayuttaasaṁyojaniyā, siyā na vattabbā—“saṁyojanavippayuttasaṁyojaniyā”tipi, “saṁyojanavippayuttaasaṁyojaniyā”tipi.


pli: 3.2.5. Ganthagocchaka


pli: Ekādasāyatanā no ganthā.


pli: Dhammāyatanaṁ siyā gantho, siyā no gantho.


pli: Dasāyatanā ganthaniyā.


pli: Dvāyatanā siyā ganthaniyā, siyā aganthaniyā.


pli: Dasāyatanā ganthavippayuttā.


pli: Dvāyatanā siyā ganthasampayuttā, siyā ganthavippayuttā.


pli: “ganthā ceva ganthaniyā cā”ti, ganthaniyā ceva no ca ganthā.


pli: “gantho ceva ganthaniyañcā”ti, siyā ganthaniyañceva no ca gantho, siyā na vattabbaṁ—“ganthaniyañceva no ca gantho”ti.


pli: Dhammāyatanaṁ siyā gantho ceva ganthaniyañca, siyā ganthaniyañceva no ca gantho, siyā na vattabbaṁ—“gantho ceva ganthaniyañcā”tipi, “ganthaniyañceva no ca gantho”tipi.


pli: Dasāyatanā na vattabbā—


pli: “ganthā ceva ganthasampayuttā cā”tipi, “ganthasampayuttā ceva no ca ganthā”tipi.


pli: Manāyatanaṁ na vattabbaṁ—


pli: “gantho ceva ganthasampayuttañcā”ti, siyā ganthasampayuttañceva no ca gantho, siyā na vattabbaṁ—“ganthasampayuttañceva no ca gantho”ti.


pli: Dhammāyatanaṁ siyā gantho ceva ganthasampayuttañca, siyā ganthasampayuttañceva no ca gantho, siyā na vattabbaṁ—“gantho ceva ganthasampayuttañcā”tipi, “ganthasampayuttañceva no ca gantho”tipi.


pli: Dasāyatanā ganthavippayuttaganthaniyā.


pli: Dvāyatanā siyā ganthavippayuttaganthaniyā, siyā ganthavippayuttaaganthaniyā, siyā na vattabbā—“ganthavippayuttaganthaniyā”tipi, “ganthavippayuttaaganthaniyā”tipi.


pli: 2.3.2.6. Oghayoganīvaraṇagocchaka


pli: Ekādasāyatanā no oghā …pe…


pli: no yogā …pe…


pli: no nīvaraṇā.


pli: Dhammāyatanaṁ siyā nīvaraṇaṁ, siyā no nīvaraṇaṁ.


pli: Dasāyatanā nīvaraṇiyā.


pli: Dvāyatanā siyā nīvaraṇiyā, siyā anīvaraṇiyā.


pli: Dasāyatanā nīvaraṇavippayuttā.


pli: Dvāyatanā siyā nīvaraṇasampayuttā, siyā nīvaraṇavippayuttā.


pli: “nīvaraṇā ceva nīvaraṇiyā cā”ti, nīvaraṇiyā ceva no ca nīvaraṇā.


pli: “nīvaraṇañceva nīvaraṇiyañcā”ti, siyā nīvaraṇiyañceva no ca nīvaraṇaṁ, siyā na vattabbaṁ—“nīvaraṇiyañceva no ca nīvaraṇan”ti.


pli: Dhammāyatanaṁ siyā nīvaraṇañceva nīvaraṇiyañca, siyā nīvaraṇiyañceva no ca nīvaraṇaṁ, siyā na vattabbaṁ—“nīvaraṇañceva nīvaraṇiyañcā”tipi, “nīvaraṇiyañceva no ca nīvaraṇan”tipi.


pli: Dasāyatanā na vattabbā—


pli: “nīvaraṇā ceva nīvaraṇasampayuttā cā”tipi, nīvaraṇasampayuttā ceva no ca nīvaraṇātipi.


pli: Manāyatanaṁ na vattabbaṁ—


pli: “nīvaraṇañceva nīvaraṇasampayuttañcā”ti, siyā nīvaraṇasampayuttañceva no ca nīvaraṇaṁ, siyā na vattabbaṁ—“nīvaraṇasampayuttañceva no ca nīvaraṇan”ti.


pli: Dhammāyatanaṁ siyā nīvaraṇañceva nīvaraṇasampayuttañca, siyā nīvaraṇasampayuttañceva no ca nīvaraṇaṁ, siyā na vattabbaṁ—“nīvaraṇañceva nīvaraṇasampayuttañcā”tipi, “nīvaraṇasampayuttañceva no ca nīvaraṇan”tipi.


pli: Dvāyatanā siyā nīvaraṇavippayuttanīvaraṇiyā, siyā nīvaraṇavippayuttaanīvaraṇiyā, siyā na vattabbā—“nīvaraṇavippayuttanīvaraṇiyā”tipi, “nīvaraṇavippayuttaanīvaraṇiyā”tipi.


pli: 3.2.9. Parāmāsagocchaka


pli: Ekādasāyatanā no parāmāsā.


pli: Dhammāyatanaṁ siyā parāmāso, siyā no parāmāso.


pli: Dasāyatanā parāmaṭṭhā.


pli: Dvāyatanā siyā parāmaṭṭhā, siyā aparāmaṭṭhā.


pli: Dasāyatanā parāmāsavippayuttā.


pli: Manāyatanaṁ siyā parāmāsasampayuttaṁ, siyā parāmāsavippayuttaṁ.


pli: Dhammāyatanaṁ siyā parāmāsasampayuttaṁ, siyā parāmāsavippayuttaṁ, siyā na vattabbaṁ—“parāmāsasampayuttan”tipi, “parāmāsavippayuttan”tipi.


pli: “parāmāsā ceva parāmaṭṭhā cā”ti, “parāmaṭṭhā ceva no ca parāmāsā”.


pli: “parāmāso ceva parāmaṭṭhañcā”ti, siyā parāmaṭṭhañceva no ca parāmāso, siyā na vattabbaṁ—“parāmaṭṭhañceva no ca parāmāso”ti.


pli: Dhammāyatanaṁ siyā parāmāso ceva parāmaṭṭhañca, siyā parāmaṭṭhañceva no ca parāmāso, siyā na vattabbaṁ—“parāmāso ceva parāmaṭṭhañcā”tipi, “parāmaṭṭhañceva no ca parāmāso”tipi.


pli: Dvāyatanā siyā parāmāsavippayuttaparāmaṭṭhā, siyā parāmāsavippayuttaaparāmaṭṭhā, siyā na vattabbā—“parāmāsavippayuttaparāmaṭṭhā”tipi, “parāmāsavippayuttaaparāmaṭṭhā”tipi.


pli: 3.2.10. Mahantaraduka


pli: Dasāyatanā anārammaṇā.


pli: Manāyatanaṁ sārammaṇaṁ.


pli: Dhammāyatanaṁ siyā sārammaṇaṁ, siyā anārammaṇaṁ.


pli: Manāyatanaṁ cittaṁ.


pli: Ekādasāyatanā no cittā.


pli: Ekādasāyatanā acetasikā.


pli: Dhammāyatanaṁ siyā cetasikaṁ, siyā acetasikaṁ.


pli: Dasāyatanā cittavippayuttā.


pli: Dhammāyatanaṁ siyā cittasampayuttaṁ, siyā cittavippayuttaṁ.


pli: Manāyatanaṁ na vattabbaṁ—


pli: “cittena sampayuttan”tipi, “cittena vippayuttan”tipi.


pli: Dasāyatanā cittavisaṁsaṭṭhā.


pli: Dhammāyatanaṁ siyā cittasaṁsaṭṭhaṁ, siyā cittavisaṁsaṭṭhaṁ.


pli: “cittena saṁsaṭṭhan”tipi, “cittena visaṁsaṭṭhan”tipi.


pli: Chāyatanā no cittasamuṭṭhānā.


pli: Chāyatanā siyā cittasamuṭṭhānā, siyā no cittasamuṭṭhānā.


pli: Ekādasāyatanā no cittasahabhuno.


pli: Dhammāyatanaṁ siyā cittasahabhū, siyā no cittasahabhū.


pli: Ekādasāyatanā no cittānuparivattino.


pli: Dhammāyatanaṁ siyā cittānuparivatti, siyā no cittānuparivatti.


pli: Dhammāyatanaṁ siyā cittasaṁsaṭṭhasamuṭṭhānaṁ, siyā no cittasaṁsaṭṭhasamuṭṭhānaṁ.


pli: Dhammāyatanaṁ siyā cittasaṁsaṭṭhasamuṭṭhānasahabhū, siyā no cittasaṁsaṭṭhasamuṭṭhānasahabhū.


pli: Dhammāyatanaṁ siyā cittasaṁsaṭṭhasamuṭṭhānānuparivatti, siyā no cittasaṁsaṭṭhasamuṭṭhānānuparivatti.


pli: Chāyatanā ajjhattikā.


pli: Chāyatanā bāhirā.


pli: Navāyatanā upādā.


pli: Dvāyatanā no upādā.


pli: Dhammāyatanaṁ siyā upādā, siyā no upādā.


pli: Pañcāyatanā upādinnā.


pli: Saddāyatanaṁ anupādinnaṁ.


pli: Chāyatanā siyā upādinnā, siyā anupādinnā.


pli: 3.2.11. Upādānagocchaka


pli: Ekādasāyatanā no upādānā.


pli: Dhammāyatanaṁ siyā upādānaṁ, siyā no upādānaṁ.


pli: Dasāyatanā upādāniyā.


pli: Dvāyatanā siyā upādāniyā, siyā anupādāniyā.


pli: Dasāyatanā upādānavippayuttā.


pli: Dvāyatanā siyā upādānasampayuttā, siyā upādānavippayuttā.


pli: Dasāyatanā na vattabbā—


pli: “upādānā ceva upādāniyā cā”ti, upādāniyā ceva no ca upādānā.


pli: Manāyatanaṁ na vattabbaṁ—


pli: “upādānañceva upādāniyañcā”ti, siyā upādāniyañceva no ca upādānaṁ, siyā na vattabbaṁ—“upādāniyañceva no ca upādānan”ti.


pli: Dhammāyatanaṁ siyā upādānañceva upādāniyañca, siyā upādāniyañceva no ca upādānaṁ, siyā na vattabbaṁ—“upādānañceva upādāniyañcā”tipi, “upādāniyañceva no ca upādānan”tipi.


pli: “upādānā ceva upādānasampayuttā cā”tipi, “upādānasampayuttā ceva no ca upādānā”tipi.


pli: “upādāniyañceva upādānasampayuttañcā”ti, siyā upādānasampayuttañceva no ca upādānaṁ, siyā na vattabbaṁ—“upādānasampayuttañceva no ca upādānan”ti.


pli: Dhammāyatanaṁ siyā upādānañceva upādānasampayuttañca, siyā upādānasampayuttañceva no ca upādānaṁ, siyā na vattabbaṁ—“upādānañceva upādānasampayuttañcā”tipi, “upādānasampayuttañceva no ca upādānan”tipi.


pli: Dasāyatanā upādānavippayuttaupādāniyā.


pli: Dvāyatanā siyā upādānasampayuttaupādāniyā, siyā upādānavippayuttaanupādāniyā, siyā na vattabbā—“upādānavippayuttaupādāniyā”tipi, “upādānavippayuttaanupādāniyā”tipi.


pli: 3.2.12. Kilesagocchaka


pli: Ekādasāyatanā no kilesā.


pli: Dhammāyatanaṁ siyā kileso, siyā no kileso.


pli: Dasāyatanā saṅkilesikā.


pli: Dvāyatanā siyā saṅkilesikā, siyā asaṅkilesikā.


pli: Dasāyatanā asaṅkiliṭṭhā.


pli: Dvāyatanā siyā saṅkiliṭṭhā, siyā asaṅkiliṭṭhā.


pli: Dasāyatanā kilesavippayuttā.


pli: Dvāyatanā siyā kilesasampayuttā, siyā kilesavippayuttā.


pli: Dasāyatanā na vattabbā—


pli: “kilesā ceva saṅkilesikā cā”ti, saṅkilesikā ceva no ca kilesā.


pli: Manāyatanaṁ na vattabbaṁ—


pli: “kileso ceva saṅkilesikañcā”ti, siyā saṅkilesikañceva no ca kileso, siyā na vattabbaṁ—“saṅkilesikañceva no ca kileso”ti.


pli: Dhammāyatanaṁ siyā kileso ceva saṅkilesikañca, siyā saṅkilesikañceva no ca kileso, siyā na vattabbaṁ—“kileso ceva saṅkilesikañcā”tipi, “saṅkilesikañceva no ca kileso”tipi.


pli: “kilesā ceva saṅkiliṭṭhā cā”tipi, “saṅkiliṭṭhā ceva no ca kilesā”tipi.


pli: “kileso ceva saṅkiliṭṭhañcā”ti, siyā saṅkiliṭṭhañceva no ca kileso, siyā na vattabbaṁ—“saṅkiliṭṭhañceva no ca kileso”ti.


pli: Dhammāyatanaṁ siyā kileso ceva saṅkiliṭṭhañca, siyā saṅkiliṭṭhañceva no ca kileso, siyā na vattabbaṁ—“kileso ceva saṅkiliṭṭhañcā”tipi, “saṅkiliṭṭhañceva no ca kileso”tipi.


pli: “kilesā ceva kilesasampayuttā cā”tipi, “kilesasampayuttā ceva no ca kilesā”tipi.


pli: “kileso ceva kilesasampayuttañcā”ti, siyā kilesasampayuttañceva no ca kileso, siyā na vattabbaṁ—“kilesasampayuttañceva no ca kileso”ti.


pli: Dhammāyatanaṁ siyā kileso ceva kilesasampayuttañca, siyā kilesasampayuttañceva no ca kileso, siyā na vattabbaṁ—“kileso ceva kilesasampayuttañcā”tipi, “kilesasampayuttañceva no ca kileso”tipi.


pli: Dasāyatanā kilesavippayuttasaṅkilesikā.


pli: Dvāyatanā siyā kilesavippayuttasaṅkilesikā, siyā kilesavippayuttaasaṅkilesikā, siyā na vattabbā—“kilesavippayuttasaṅkilesikā”tipi, “kilesavippayuttaasaṅkilesikā”tipi.


pli: 3.2.13. Piṭṭhiduka


pli: Dasāyatanā na dassanena pahātabbā.


pli: Dvāyatanā siyā dassanena pahātabbā, siyā na dassanena pahātabbā.


pli: Dasāyatanā na bhāvanāya pahātabbā.


pli: Dvāyatanā siyā bhāvanāya pahātabbā, siyā na bhāvanāya pahātabbā.


pli: Dasāyatanā na dassanena pahātabbahetukā.


pli: Dvāyatanā siyā dassanena pahātabbahetukā, siyā na dassanena pahātabbahetukā.


pli: Dasāyatanā na bhāvanāya pahātabbahetukā.


pli: Dvāyatanā siyā bhāvanāya pahātabbahetukā, siyā na bhāvanāya pahātabbahetukā.


pli: Dasāyatanā avitakkā.


pli: Dvāyatanā siyā savitakkā, siyā avitakkā.


pli: Dasāyatanā avicārā.


pli: Dvāyatanā siyā savicārā, siyā avicārā.


pli: Dasāyatanā appītikā.


pli: Dvāyatanā siyā sappītikā, siyā appītikā.


pli: Dasāyatanā na pītisahagatā.


pli: Dvāyatanā siyā pītisahagatā, siyā na pītisahagatā.


pli: Dasāyatanā na sukhasahagatā.


pli: Dvāyatanā siyā sukhasahagatā, siyā na sukhasahagatā.


pli: Dasāyatanā na upekkhāsahagatā.


pli: Dvāyatanā siyā upekkhāsahagatā, siyā na upekkhāsahagatā.


pli: Dasāyatanā kāmāvacarā.


pli: Dvāyatanā siyā kāmāvacarā, siyā na kāmāvacarā.


pli: Dasāyatanā na rūpāvacarā.


pli: Dvāyatanā siyā rūpāvacarā, siyā na rūpāvacarā.


pli: Dasāyatanā na arūpāvacarā.


pli: Dvāyatanā siyā arūpāvacarā, siyā na arūpāvacarā.


pli: Dasāyatanā pariyāpannā.


pli: Dvāyatanā siyā pariyāpannā, siyā apariyāpannā.


pli: Dasāyatanā aniyyānikā.


pli: Dvāyatanā siyā niyyānikā, siyā aniyyānikā.


pli: Dasāyatanā aniyatā.


pli: Dvāyatanā siyā niyatā, siyā aniyatā.


pli: Dasāyatanā sauttarā.


pli: Dvāyatanā siyā sauttarā, siyā anuttarā.


pli: Dasāyatanā araṇā.


pli: Dvāyatanā siyā saraṇā, siyā araṇāti.


pli: Pañhāpucchakaṁ.


pli: Āyatanavibhaṅgo niṭṭhito.


title_pli: Vibhaṅga Dhātuvibhaṅga

pli: Dhātuvibhaṅga


pli: 1. Suttantabhājanīya


pli: Cha dhātuyo—


pli: pathavīdhātu, āpodhātu, tejodhātu, vāyodhātu, ākāsadhātu, viññāṇadhātu.


pli: Tattha katamā pathavīdhātu?


pli: Pathavīdhātudvayaṁ—


pli: atthi ajjhattikā, atthi bāhirā.


pli: Tattha katamā ajjhattikā pathavīdhātu?


pli: Yaṁ ajjhattaṁ paccattaṁ kakkhaḷaṁ kharigataṁ kakkhaḷattaṁ kakkhaḷabhāvo ajjhattaṁ upādinnaṁ, seyyathidaṁ—


pli: kesā lomā nakhā dantā taco maṁsaṁ nhāru aṭṭhi aṭṭhimiñjaṁ vakkaṁ hadayaṁ yakanaṁ kilomakaṁ pihakaṁ papphāsaṁ antaṁ antaguṇaṁ udariyaṁ karīsaṁ, yaṁ vā panaññampi atthi ajjhattaṁ paccattaṁ kakkhaḷaṁ kharigataṁ kakkhaḷattaṁ kakkhaḷabhāvo ajjhattaṁ upādinnaṁ—


pli: ayaṁ vuccati “ajjhattikā pathavīdhātu”.


pli: Tattha katamā bāhirā pathavīdhātu?


pli: Yaṁ bāhiraṁ kakkhaḷaṁ kharigataṁ kakkhaḷattaṁ kakkhaḷabhāvo bahiddhā anupādinnaṁ, seyyathidaṁ—


pli: ayo lohaṁ tipu sīsaṁ sajjhaṁ muttā maṇi veḷuriyo saṅkho silā pavāḷaṁ rajataṁ jātarūpaṁ lohitaṅko masāragallaṁ tiṇaṁ kaṭṭhaṁ sakkharā kaṭhalaṁ bhūmi pāsāṇo pabbato, yaṁ vā panaññampi atthi bāhiraṁ kakkhaḷaṁ kharigataṁ kakkhaḷattaṁ kakkhaḷabhāvo bahiddhā anupādinnaṁ—


pli: ayaṁ vuccati “bāhirā pathavīdhātu”.


pli: Yā ca ajjhattikā pathavīdhātu yā ca bāhirā pathavīdhātu, tadekajjhaṁ abhisaññūhitvā abhisaṅkhipitvā—


pli: ayaṁ vuccati “pathavīdhātu”.


pli: Tattha katamā āpodhātu?


pli: Āpodhātudvayaṁ—


pli: Tattha katamā ajjhattikā āpodhātu?


pli: Yaṁ ajjhattaṁ paccattaṁ āpo āpogataṁ sineho sinehagataṁ bandhanattaṁ rūpassa ajjhattaṁ upādinnaṁ, seyyathidaṁ—


pli: pittaṁ semhaṁ pubbo lohitaṁ sedo medo assu vasā kheḷo siṅghāṇikā lasikā muttaṁ, yaṁ vā panaññampi atthi ajjhattaṁ paccattaṁ āpo āpogataṁ sineho sinehagataṁ bandhanattaṁ rūpassa ajjhattaṁ upādinnaṁ—


pli: ayaṁ vuccati “ajjhattikā āpodhātu”.


pli: Tattha katamā bāhirā āpodhātu?


pli: Yaṁ bāhiraṁ āpo āpogataṁ sineho sinehagataṁ bandhanattaṁ rūpassa bahiddhā anupādinnaṁ, seyyathidaṁ—


pli: mūlaraso khandharaso tacaraso pattaraso puppharaso phalaraso khīraṁ dadhi sappi navanītaṁ telaṁ madhu phāṇitaṁ bhummāni vā udakāni antalikkhāni vā, yaṁ vā panaññampi atthi bāhiraṁ āpo āpogataṁ sineho sinehagataṁ bandhanattaṁ rūpassa bahiddhā anupādinnaṁ—


pli: ayaṁ vuccati “bāhirā āpodhātu”.


pli: Yā ca ajjhattikā āpodhātu yā ca bāhirā āpodhātu, tadekajjhaṁ abhisaññūhitvā abhisaṅkhipitvā—


pli: ayaṁ vuccati “āpodhātu”.


pli: Tattha katamā tejodhātu?


pli: Tejodhātudvayaṁ—


pli: atthi ajjhattikā, atthi bāhirā.


pli: Tattha katamā ajjhattikā tejodhātu?


pli: Yaṁ ajjhattaṁ paccattaṁ tejo tejogataṁ usmā usmāgataṁ usumaṁ usumagataṁ ajjhattaṁ upādinnaṁ, seyyathidaṁ—


pli: yena ca santappati yena ca jīrīyati yena ca pariḍayhati yena ca asitapītakhāyitasāyitaṁ sammā pariṇāmaṁ gacchati, yaṁ vā panaññampi atthi ajjhattaṁ paccattaṁ tejo tejogataṁ usmā usmāgataṁ usumaṁ usumagataṁ ajjhattaṁ upādinnaṁ—


pli: ayaṁ vuccati “ajjhattikā tejodhātu”.


pli: Tattha katamā bāhirā tejodhātu?


pli: Yaṁ bāhiraṁ tejo tejogataṁ usmā usmāgataṁ usumaṁ usumagataṁ bahiddhā anupādinnaṁ, seyyathidaṁ—


pli: kaṭṭhaggi palālaggi tiṇaggi gomayaggi thusaggi saṅkāraggi indaggi aggisantāpo sūriyasantāpo kaṭṭhasannicayasantāpo tiṇasannicayasantāpo dhaññasannicayasantāpo bhaṇḍasannicayasantāpo, yaṁ vā panaññampi atthi bāhiraṁ tejo tejogataṁ usmā usmāgataṁ usumaṁ usumagataṁ bahiddhā anupādinnaṁ—


pli: ayaṁ vuccati “bāhirā tejodhātu”.


pli: Yā ca ajjhattikā tejodhātu yā ca bāhirā tejodhātu, tadekajjhaṁ abhisaññūhitvā abhisaṅkhipitvā—


pli: ayaṁ vuccati “tejodhātu”.


pli: Tattha katamā vāyodhātu?


pli: Vāyodhātudvayaṁ—


pli: Tattha katamā ajjhattikā vāyodhātu?


pli: Yaṁ ajjhattaṁ paccattaṁ vāyo vāyogataṁ thambhitattaṁ rūpassa ajjhattaṁ upādinnaṁ, seyyathidaṁ—


pli: uddhaṅgamā vātā adhogamā vātā kucchisayā vātā koṭṭhāsayā vātā aṅgamaṅgānusārino vātā satthakavātā khurakavātā uppalakavātā assāso passāso iti vā, yaṁ vā panaññampi atthi ajjhattaṁ paccattaṁ vāyo vāyogataṁ thambhitattaṁ rūpassa ajjhattaṁ upādinnaṁ—


pli: ayaṁ vuccati “ajjhattikā vāyodhātu”.


pli: Tattha katamā bāhirā vāyodhātu?


pli: Yaṁ bāhiraṁ vāyo vāyogataṁ thambhitattaṁ rūpassa bahiddhā anupādinnaṁ, seyyathidaṁ—


pli: puratthimā vātā pacchimā vātā uttarā vātā dakkhiṇā vātā sarajā vātā arajā vātā sītā vātā uṇhā vātā parittā vātā adhimattā vātā kāḷavātā verambhavātā pakkhavātā supaṇṇavātā tālavaṇṭavātā vidhūpanavātā, yaṁ vā panaññampi atthi bāhiraṁ vāyo vāyogataṁ thambhitattaṁ rūpassa bahiddhā anupādinnaṁ—


pli: ayaṁ vuccati “bāhirā vāyodhātu”.


pli: Yā ca ajjhattikā vāyodhātu yā ca bāhirā vāyodhātu, tadekajjhaṁ abhisaññūhitvā abhisaṅkhipitvā—


pli: ayaṁ vuccati “vāyodhātu”.


pli: Tattha katamā ākāsadhātu?


pli: Ākāsadhātudvayaṁ—


pli: atthi ajjhattikā, atthi bāhirā.


pli: Tattha katamā ajjhattikā ākāsadhātu?


pli: Yaṁ ajjhattaṁ paccattaṁ ākāso ākāsagataṁ aghaṁ aghagataṁ vivaro vivaragataṁ asamphuṭṭhaṁ maṁsalohitehi ajjhattaṁ upādinnaṁ, seyyathidaṁ—


pli: kaṇṇacchiddaṁ nāsacchiddaṁ mukhadvāraṁ, yena ca asitapītakhāyitasāyitaṁ ajjhoharati, yattha ca asitapītakhāyitasāyitaṁ santiṭṭhati, yena ca asitapītakhāyitasāyitaṁ adhobhāgaṁ nikkhamati, yaṁ vā panaññampi atthi ajjhattaṁ paccattaṁ ākāso ākāsagataṁ aghaṁ aghagataṁ vivaro vivaragataṁ asamphuṭṭhaṁ maṁsalohitehi ajjhattaṁ upādinnaṁ—


pli: ayaṁ vuccati “ajjhattikā ākāsadhātu”.


pli: Tattha katamā bāhirā ākāsadhātu?


pli: Yaṁ bāhiraṁ ākāso ākāsagataṁ aghaṁ aghagataṁ vivaro vivaragataṁ asamphuṭṭhaṁ catūhi mahābhūtehi bahiddhā anupādinnaṁ—


pli: ayaṁ vuccati “bāhirā ākāsadhātu”.


pli: Yā ca ajjhattikā ākāsadhātu yā ca bāhirā ākāsadhātu, tadekajjhaṁ abhisaññūhitvā abhisaṅkhipitvā—


pli: ayaṁ vuccati “ākāsadhātu”.


pli: Tattha katamā viññāṇadhātu?


pli: Cakkhuviññāṇadhātu, sotaviññāṇadhātu, ghānaviññāṇadhātu, jivhāviññāṇadhātu, kāyaviññāṇadhātu, manoviññāṇadhātu—


pli: ayaṁ vuccati “viññāṇadhātu”.


pli: Imā cha dhātuyo.


pli: Aparāpi cha dhātuyo—


pli: sukhadhātu, dukkhadhātu, somanassadhātu, domanassadhātu, upekkhādhātu, avijjādhātu.


pli: Tattha katamā sukhadhātu?


pli: Yaṁ kāyikaṁ sātaṁ kāyikaṁ sukhaṁ kāyasamphassajaṁ sātaṁ sukhaṁ vedayitaṁ kāyasamphassajā sātā sukhā vedanā—


pli: ayaṁ vuccati “sukhadhātu”.


pli: Tattha katamā dukkhadhātu?


pli: Yaṁ kāyikaṁ asātaṁ kāyikaṁ dukkhaṁ kāyasamphassajaṁ asātaṁ dukkhaṁ vedayitaṁ kāyasamphassajā asātā dukkhā vedanā—


pli: ayaṁ vuccati “dukkhadhātu”.


pli: Tattha katamā somanassadhātu?


pli: Yaṁ cetasikaṁ sātaṁ cetasikaṁ sukhaṁ cetosamphassajaṁ sātaṁ sukhaṁ vedayitaṁ cetosamphassajā sātā sukhā vedanā—


pli: ayaṁ vuccati “somanassadhātu”.


pli: Tattha katamā domanassadhātu?


pli: Yaṁ cetasikaṁ asātaṁ cetasikaṁ dukkhaṁ cetosamphassajaṁ asātaṁ dukkhaṁ vedayitaṁ cetosamphassajā asātā dukkhā vedanā—


pli: ayaṁ vuccati “domanassadhātu”.


pli: Tattha katamā upekkhādhātu?


pli: Yaṁ cetasikaṁ neva sātaṁ nāsātaṁ cetosamphassajaṁ adukkhamasukhaṁ vedayitaṁ cetosamphassajā adukkhamasukhā vedanā—


pli: ayaṁ vuccati “upekkhādhātu”.


pli: Tattha katamā avijjādhātu?


pli: Yaṁ aññāṇaṁ adassanaṁ anabhisamayo ananubodho asambodho appaṭivedho asaṅgāhaṇā apariyogāhaṇā asamapekkhanā apaccavekkhaṇā apaccakkhakammaṁ dummejjhaṁ bālyaṁ asampajaññaṁ moho pamoho sammoho avijjā avijjogho avijjāyogo avijjānusayo avijjāpariyuṭṭhānaṁ avijjālaṅgī moho akusalamūlaṁ—


pli: ayaṁ vuccati “avijjādhātu”.


pli: Imā cha dhātuyo.


pli: Aparāpi cha dhātuyo—


pli: kāmadhātu, byāpādadhātu, vihiṁsādhātu, nekkhammadhātu, abyāpādadhātu, avihiṁsādhātu.


pli: Tattha katamā kāmadhātu?


pli: Kāmapaṭisaṁyutto takko vitakko saṅkappo appanā byappanā cetaso abhiniropanā micchāsaṅkappo—


pli: ayaṁ vuccati kāmadhātu.


pli: Heṭṭhato avīcinirayaṁ pariyantaṁ karitvā uparito paranimmitavasavattī deve anto karitvā yaṁ etasmiṁ antare etthāvacarā ettha pariyāpannā khandhadhātuāyatanā rūpā vedanā saññā saṅkhārā viññāṇaṁ—


pli: ayaṁ vuccati “kāmadhātu”.


pli: Tattha katamā byāpādadhātu?


pli: Byāpādapaṭisaṁyutto takko vitakko …pe… micchāsaṅkappo—


pli: ayaṁ vuccati “byāpādadhātu”.


pli: Dasasu vā āghātavatthūsu cittassa āghāto paṭighāto paṭighaṁ paṭivirodho kopo pakopo sampakopo doso padoso sampadoso cittassa byāpatti manopadoso kodho kujjhanā kujjhitattaṁ doso dussanā dussitattaṁ byāpatti byāpajjanā virodho paṭivirodho caṇḍikkaṁ asuropo anattamanatā cittassa—


pli: Tattha katamā vihiṁsādhātu?


pli: Vihiṁsāpaṭisaṁyutto takko vitakko …pe… micchāsaṅkappo—


pli: ayaṁ vuccati “vihiṁsādhātu”.


pli: Idhekacco pāṇinā vā leḍḍunā vā daṇḍena vā satthena vā rajjuyā vā aññataraññatarena satte viheṭheti, yā evarūpā heṭhanā viheṭhanā hiṁsanā vihiṁsanā rosanā virosanā parūpaghāto—


pli: Tattha katamā nekkhammadhātu?


pli: Nekkhammapaṭisaṁyutto takko vitakko …pe… sammāsaṅkappo—


pli: ayaṁ vuccati “nekkhammadhātu”.


pli: Sabbepi kusalā dhammā “nekkhammadhātu”.


pli: Tattha katamā abyāpādadhātu?


pli: Abyāpādapaṭisaṁyutto takko vitakko …pe… sammāsaṅkappo—


pli: ayaṁ vuccati “abyāpādadhātu”.


pli: Yā sattesu metti mettāyanā mettāyitattaṁ mettācetovimutti—


pli: Tattha katamā avihiṁsādhātu?


pli: Avihiṁsāpaṭisaṁyutto takko vitakko saṅkappo appanā byappanā cetaso abhiniropanā sammāsaṅkappo—


pli: ayaṁ vuccati “avihiṁsādhātu”.


pli: Yā sattesu karuṇā karuṇāyanā karuṇāyitattaṁ karuṇācetovimutti—


pli: Imā cha dhātuyo.


pli: Iti imāni tīṇi chakkāni tadekajjhaṁ abhisaññūhitvā abhisaṅkhipitvā aṭṭhārasa dhātuyo honti.


pli: Suttantabhājanīyaṁ.


pli: 2. Abhidhammabhājanīya


pli: Aṭṭhārasa dhātuyo—


pli: cakkhudhātu, rūpadhātu, cakkhuviññāṇadhātu, sotadhātu, saddadhātu, sotaviññāṇadhātu, ghānadhātu, gandhadhātu, ghānaviññāṇadhātu, jivhādhātu, rasadhātu, jivhāviññāṇadhātu, kāyadhātu, phoṭṭhabbadhātu, kāyaviññāṇadhātu, manodhātu, dhammadhātu, manoviññāṇadhātu.


pli: Tattha katamā cakkhudhātu?


pli: Yaṁ cakkhu catunnaṁ mahābhūtānaṁ upādāya pasādo …pe… suñño gāmopeso—


pli: ayaṁ vuccati “cakkhudhātu”.


pli: Tattha katamā rūpadhātu?


pli: Yaṁ rūpaṁ catunnaṁ mahābhūtānaṁ upādāya vaṇṇanibhā …pe… rūpadhātupesā—


pli: ayaṁ vuccati “rūpadhātu”.


pli: Tattha katamā cakkhuviññāṇadhātu?


pli: Cakkhuñca paṭicca rūpe ca uppajjati cittaṁ mano mānasaṁ hadayaṁ paṇḍaraṁ mano manāyatanaṁ manindriyaṁ viññāṇaṁ viññāṇakkhandho tajjācakkhuviññāṇadhātu—


pli: ayaṁ vuccati “cakkhuviññāṇadhātu”.


pli: Tattha katamā sotadhātu?


pli: Yaṁ sotaṁ catunnaṁ mahābhūtānaṁ upādāya pasādo …pe… suñño gāmopeso—


pli: ayaṁ vuccati “sotadhātu”.


pli: Tattha katamā saddadhātu?


pli: Yo saddo catunnaṁ mahābhūtānaṁ upādāya anidassano sappaṭigho …pe… saddadhātupesā—


pli: ayaṁ vuccati “saddadhātu”.


pli: Tattha katamā sotaviññāṇadhātu?


pli: Sotañca paṭicca sadde ca uppajjati cittaṁ mano mānasaṁ hadayaṁ paṇḍaraṁ mano manāyatanaṁ manindriyaṁ viññāṇaṁ viññāṇakkhandho tajjāsotaviññāṇadhātu—


pli: ayaṁ vuccati “sotaviññāṇadhātu”.


pli: Tattha katamā ghānadhātu?


pli: Yaṁ ghānaṁ catunnaṁ mahābhūtānaṁ upādāya pasādo …pe… suñño gāmopeso—


pli: ayaṁ vuccati “ghānadhātu”.


pli: Tattha katamā gandhadhātu?


pli: Yo gandho catunnaṁ mahābhūtānaṁ upādāya anidassano sappaṭigho …pe… gandhadhātupesā—


pli: ayaṁ vuccati “gandhadhātu”.


pli: Tattha katamā ghānaviññāṇadhātu?


pli: Ghānañca paṭicca gandhe ca uppajjati cittaṁ mano mānasaṁ hadayaṁ paṇḍaraṁ mano manāyatanaṁ manindriyaṁ viññāṇaṁ viññāṇakkhandho tajjāghānaviññāṇadhātu—


pli: ayaṁ vuccati “ghānaviññāṇadhātu”.


pli: Tattha katamā jivhādhātu?


pli: Yā jivhā catunnaṁ mahābhūtānaṁ upādāya pasādo …pe… suñño gāmopeso—


pli: ayaṁ vuccati “jivhādhātu”.


pli: Tattha katamā rasadhātu?


pli: Yo raso catunnaṁ mahābhūtānaṁ upādāya anidassano sappaṭigho …pe… rasadhātupesā—


pli: ayaṁ vuccati “rasadhātu”.


pli: Tattha katamā jivhāviññāṇadhātu?


pli: Jivhañca paṭicca rase ca uppajjati cittaṁ mano mānasaṁ hadayaṁ paṇḍaraṁ mano manāyatanaṁ manindriyaṁ viññāṇaṁ viññāṇakkhandho tajjājivhāviññāṇadhātu—


pli: ayaṁ vuccati “jivhāviññāṇadhātu”.


pli: Tattha katamā kāyadhātu?


pli: Yo kāyo catunnaṁ mahābhūtānaṁ upādāya pasādo …pe… suñño gāmopeso—


pli: ayaṁ vuccati “kāyadhātu”.


pli: Tattha katamā phoṭṭhabbadhātu?


pli: Pathavīdhātu …pe… phoṭṭhabbadhātupesā—


pli: ayaṁ vuccati “phoṭṭhabbadhātu”.


pli: Tattha katamā kāyaviññāṇadhātu?


pli: Kāyañca paṭicca phoṭṭhabbe ca uppajjati cittaṁ mano mānasaṁ hadayaṁ paṇḍaraṁ mano manāyatanaṁ manindriyaṁ viññāṇaṁ viññāṇakkhandho tajjākāyaviññāṇadhātu—


pli: ayaṁ vuccati “kāyaviññāṇadhātu”.


pli: Tattha katamā manodhātu?


pli: Cakkhuviññāṇadhātuyā uppajjitvā niruddhasamanantarā uppajjati cittaṁ mano mānasaṁ hadayaṁ paṇḍaraṁ mano manāyatanaṁ manindriyaṁ viññāṇaṁ viññāṇakkhandho tajjāmanodhātu;


pli: sotaviññāṇadhātuyā …pe…


pli: ghānaviññāṇadhātuyā …pe…


pli: jivhāviññāṇadhātuyā …pe…


pli: kāyaviññāṇadhātuyā uppajjitvā niruddhasamanantarā uppajjati cittaṁ mano mānasaṁ hadayaṁ paṇḍaraṁ mano manāyatanaṁ manindriyaṁ viññāṇaṁ viññāṇakkhandho tajjāmanodhātu sabbadhammesu vā pana paṭhamasamannāhāro uppajjati cittaṁ mano mānasaṁ hadayaṁ paṇḍaraṁ mano manāyatanaṁ manindriyaṁ viññāṇaṁ viññāṇakkhandho tajjāmanodhātu—


pli: ayaṁ vuccati “manodhātu”.


pli: Tattha katamā dhammadhātu?


pli: Vedanākkhandho, saññākkhandho, saṅkhārakkhandho, yañca rūpaṁ anidassanaappaṭighaṁ dhammāyatanapariyāpannaṁ, asaṅkhatā ca dhātu.


pli: Tattha katamo vedanākkhandho?


pli: Ekavidhena vedanākkhandho—


pli: phassasampayutto.


pli: Duvidhena vedanākkhandho—


pli: atthi sahetuko, atthi ahetuko.


pli: Tividhena vedanākkhandho—


pli: atthi kusalo, atthi akusalo, atthi abyākato …pe…


pli: evaṁ dasavidhena vedanākkhandho …pe…


pli: evaṁ bahuvidhena vedanākkhandho.


pli: Ayaṁ vuccati “vedanākkhandho”.


pli: Tattha katamo saññākkhandho?


pli: Ekavidhena saññākkhandho—


pli: Duvidhena saññākkhandho—


pli: Tividhena saññākkhandho—


pli: evaṁ dasavidhena saññākkhandho …pe…


pli: evaṁ bahuvidhena saññākkhandho.


pli: Ayaṁ vuccati “saññākkhandho”.


pli: Tattha katamo saṅkhārakkhandho?


pli: Ekavidhena saṅkhārakkhandho—


pli: cittasampayutto.


pli: Duvidhena saṅkhārakkhandho—


pli: atthi hetu, atthi ahetu.


pli: Tividhena saṅkhārakkhandho—


pli: atthi kusalo, atthi akusalo, atthi abyākato …pe…


pli: evaṁ dasavidhena saṅkhārakkhandho …pe…


pli: evaṁ bahuvidhena saṅkhārakkhandho—


pli: ayaṁ vuccati “saṅkhārakkhandho”.


pli: Tattha katamaṁ rūpaṁ anidassanaappaṭighaṁ dhammāyatanapariyāpannaṁ?


pli: Itthindriyaṁ …pe… kabaḷīkāro āhāro—


pli: idaṁ vuccati rūpaṁ “anidassanaappaṭighaṁ dhammāyatanapariyāpannaṁ”.


pli: Tattha katamā asaṅkhatā dhātu?


pli: Rāgakkhayo, dosakkhayo, mohakkhayo—


pli: ayaṁ vuccati “asaṅkhatā dhātu”.


pli: Ayaṁ vuccati “dhammadhātu”. –17


pli: Tattha katamā manoviññāṇadhātu?


pli: Cakkhuviññāṇadhātuyā uppajjitvā niruddhasamanantarā uppajjati manodhātu, manodhātuyā uppajjitvā niruddhasamanantarā uppajjati cittaṁ mano mānasaṁ …pe… tajjāmanoviññāṇadhātu;


pli: sotaviññāṇadhātuyā …pe…


pli: ghānaviññāṇadhātuyā …pe…


pli: jivhāviññāṇadhātuyā …pe…


pli: kāyaviññāṇadhātuyā uppajjitvā niruddhasamanantarā uppajjati manodhātu, manodhātuyāpi uppajjitvā niruddhasamanantarā uppajjati cittaṁ mano mānasaṁ …pe… tajjāmanoviññāṇadhātu manañca paṭicca dhamme ca uppajjati cittaṁ mano mānasaṁ hadayaṁ paṇḍaraṁ mano manāyatanaṁ manindriyaṁ viññāṇaṁ viññāṇakkhandho tajjāmanoviññāṇadhātu—


pli: ayaṁ vuccati “manoviññāṇadhātu”.


pli: Abhidhammabhājanīyaṁ.


pli: 3. Pañhāpucchaka


pli: Aṭṭhārasa dhātuyo—


pli: cakkhudhātu, rūpadhātu, cakkhuviññāṇadhātu, sotadhātu, saddadhātu, sotaviññāṇadhātu, ghānadhātu, gandhadhātu, ghānaviññāṇadhātu, jivhādhātu, rasadhātu, jivhāviññāṇadhātu, kāyadhātu, phoṭṭhabbadhātu, kāyaviññāṇadhātu, manodhātu, dhammadhātu, manoviññāṇadhātu.


pli: Aṭṭhārasannaṁ dhātūnaṁ kati kusalā, kati akusalā, kati abyākatā …pe… kati saraṇā, kati araṇā?


pli: Soḷasa dhātuyo abyākatā.


pli: Dve dhātuyo siyā kusalā, siyā akusalā, siyā abyākatā.


pli: Dasa dhātuyo na vattabbā—


pli: “sukhāya vedanāya sampayuttā”tipi, “dukkhāya vedanāya sampayuttā”tipi, “adukkhamasukhāya vedanāya sampayuttā”tipi.


pli: Pañca dhātuyo adukkhamasukhāya vedanāya sampayuttā.


pli: Kāyaviññāṇadhātu siyā sukhāya vedanāya sampayuttā, siyā dukkhāya vedanāya sampayuttā.


pli: Manoviññāṇadhātu siyā sukhāya vedanāya sampayuttā, siyā dukkhāya vedanāya sampayuttā, siyā adukkhamasukhāya vedanāya sampayuttā.


pli: Dhammadhātu siyā sukhāya vedanāya sampayuttā, siyā dukkhāya vedanāya sampayuttā, siyā adukkhamasukhāya vedanāya sampayuttā, siyā na vattabbā—“sukhāya vedanāya sampayuttā”tipi, “dukkhāya vedanāya sampayuttā”tipi, “adukkhamasukhāya vedanāya sampayuttā”tipi.


pli: Pañca dhātuyo vipākā.


pli: Manodhātu siyā vipākā, siyā nevavipākanavipākadhammadhammā.


pli: Dve dhātuyo siyā vipākā, siyā vipākadhammadhammā, siyā nevavipākanavipākadhammadhammā.


pli: Dasa dhātuyo upādinnupādāniyā.


pli: Saddadhātu anupādinnupādāniyā.


pli: Pañca dhātuyo siyā upādinnupādāniyā, siyā anupādinnupādāniyā.


pli: Dve dhātuyo siyā upādinnupādāniyā, siyā anupādinnupādāniyā, siyā anupādinnaanupādāniyā.


pli: Soḷasa dhātuyo asaṅkiliṭṭhasaṅkilesikā.


pli: Dve dhātuyo siyā saṅkiliṭṭhasaṅkilesikā, siyā asaṅkiliṭṭhasaṅkilesikā, siyā asaṅkiliṭṭhaasaṅkilesikā.


pli: Pannarasa dhātuyo avitakkaavicārā.


pli: Manodhātu savitakkasavicārā.


pli: Manoviññāṇadhātu siyā savitakkasavicārā, siyā avitakkavicāramattā, siyā avitakkaavicārā.


pli: Dhammadhātu siyā savitakkasavicārā, siyā avitakkavicāramattā, siyā avitakkaavicārā, siyā na vattabbā—“savitakkasavicārā”tipi, “avitakkavicāramattā”tipi, “avitakkaavicārā”tipi.


pli: Dasa dhātuyo na vattabbā—


pli: Pañca dhātuyo upekkhāsahagatā.


pli: Kāyaviññāṇadhātu na pītisahagatā, siyā sukhasahagatā, na upekkhāsahagatā, siyā na vattabbā—“sukhasahagatā”ti.


pli: Dve dhātuyo siyā pītisahagatā, siyā sukhasahagatā, siyā upekkhāsahagatā, siyā na vattabbā—“pītisahagatā”tipi, “sukhasahagatā”tipi, “upekkhāsahagatā”tipi.